הוועדה המיוחדת לזכויות הילד, כנסת 25, פרוטוקול מספר 49, 2024-02-06 00:00

אליהו דלל: בוקר טוב

אליהו דלל:  אני מתכבד לפתוח את ישיבת הוועדה המיוחדת לזכויות הילד

אליהו דלל:  על סדר-היום: צעצועים מסוכנים - פיקוח על יבוא ומכירה, הסברה בנושא, ובכל מה שקשור באביזרים לקראת פורים, צעצועי פירוטכניקה, תחפושות ו"הקפצונים" למיניהם, כפי שקראנו לזה כשהיינו ילדים

אליהו דלל:      מדי שנה נפגעים בישראל עשרות ילדים ובני נוער כתוצאה משימוש בצעצועים מסוכנים

אליהו דלל:  צעצועים מסוכנים אינם משחק ילדים, והשימוש בהם אסור, מסוכן, עלול לגרום לפגיעות גופניות, למטרד ולבהלה בקרב הציבור, במיוחד בתקופה הזו, שבה יש לא מעט פגועי נפש, אנחנו צריכים להיזהר מתופעות אלה

אליהו דלל:      התופעה של שימוש בצעצועים מסוכנים מתאפיינת בעיקר לפני, ובמהלך, חג הפורים

אליהו דלל:  ילדים רבים נפגעים משימוש בנפצים, צעצועים מסוכנים, אקדחי קפצונים

רותם זהבי: או בתקופת הרמדאן ובחגים של המוסלמים

רותם זהבי:  גם שם נפגעים הרבה מאוד

אליהו דלל: מצוין, גם זה

אליהו דלל:  טוב שהעלית את זה

אליהו דלל:      כמובן שילדים רבים נפגעים משימוש בנפצים, צעצועים מסוכנים, אקדחי קפצונים, תרסיסים ותחפושות חסרות תו תקן

אליהו דלל:  נדמה לי שמספר התקן הוא 560 ומשהו

קריאה: תקן רשמי 562, לא תו תקן

אליהו דלל: אוקיי, תקן רשמי 562

אליהו דלל:  המשמעות של תקן רשמי היא שאסור לסחור ולייבא, וזה כמובן עונש פלילי על כל מי שעוסק בזה

אליהו דלל:      הזכירו פה גם שימוש בתקופת הרמדאן, ואולי גם בחתונות, בזיקוקי דינור, וכך הלאה

זהבה רומנו: גם בחג העצמאות

זהבה רומנו:  משתמשים בספריי שהוא בעייתי מאוד

זהבה רומנו:  הוא יכול לגרום לכוויות

זהבה רומנו:  זה מתחבר לרוב החגים

אליהו דלל: גם חג העצמאות

אליהו דלל:  אנחנו מציינים פה את פורים, אבל אין ספק שזה גם קורה גם בחגים

אליהו דלל:  בכל מקרה, היו פגיעות קשות, נפצים שגרמו לכוויות בדרגות שונות, ואף לקטיעת איברים, תחפושות שהתקלחו

אליהו דלל:  הייתי אומר שפורים הוא השיא כי זה כולל תחפושות שעשויות גם מחומרים מתלקחים

אליהו דלל:  רעש הקפצונים והפיקות גרמו גם לפגיעות בשמיעה, לקריעת עור התוף, לפגיעה בראייה, עיוורון, ולתופעות כאלו ואחרת מספריי או מקצף, וכמובן לנזקים בלתי הפיכים

אליהו דלל:       אנחנו, כמובן, נקיים את הדיון הזה

אליהו דלל:  אבל אני כבר מפה קורא להורים

אליהו דלל:  נכון שזה קורה, כפי שצוין פה, גם ביום העצמאות, בחתונות ובאירועים של המגזר הערבי

אליהו דלל:  אבל אם אנחנו מדברים פה על זכויות הילד, אני קורא מפה להורים, למורים ולמנהלי בתי הספר, להיות מודעים וערניים ולגלות מעורבות לגבי התופעה הזו, וכך אולי נצליח להציל גם נפגעים וגם חיי אדם

אליהו דלל:      אנשים רבים מכבדים אותנו פה בנוכחותם

אליהו דלל:  אני רואה פה נציגים ממשרד הכלכלה, החינוך, המשטרה, וכך הלאה

אליהו דלל:  נתחיל עם המצגת של "בטרם"

אליהו דלל:  קודם כול, אני חייב לפרגן לארגון "בטרם"

אליהו דלל:  הם עושים תמיד עבודה טובה, עם מצגת

אליהו דלל:  אני מכיר את העבודה שלהם גם מתפקידי הקודם בעיריית נתניה

אליהו דלל:  אני חושב שהעבודה והמחקר שהם עושים הוא מאוד מאוד חשוב, ואני רוצה להודות להם

עינת שגיא אלפסה: תודה רבה

עינת שגיא אלפסה:  אני חייבת לציין שהעבודה שלנו היא בזכות שותפים רבים, ויושבים פה סביב השולחן הרבה מאוד שותפים שלנו: התוכנית הלאומית לבטיחות ילדים, משרד החינוך, משרד הכלכלה

עינת שגיא אלפסה:  כולנו עובדים יחד

אליהו דלל: חלק גדול מהשינויים שנעשו במבני החינוך הם בעקבות המחקרים והמסקנות שלכם בהרבה מאוד דברים בתוך המבנים עצמם

אליהו דלל:  למשל, בנושא דלתות ודברים נוספים

אליהו דלל:  ישר כוח

עינת שגיא אלפסה: תודה

עינת שגיא אלפסה:  אנחנו בדקנו את הנתונים של היפגעות ילדים מנפצים ומשחקים מסוכנים בעשור האחרון

עינת שגיא אלפסה:  קודם כול, ההגדרה של "צעצוע מסוכן" מתוך חוק הפיקוח על מצרכים ושירותים היא: כל צעצוע שהשימוש בו עלול לגרום למשתמש או לבן אדם אחר נזק גופני, לסכן את בריאותם, או לגרום הטרדה, כולל צעצוע פולט אש, צעצוע נפיץ

עינת שגיא אלפסה:  אני מתארת לעצמי שהיושבים סביב השולחן מכירים את ההגדרה

עינת שגיא אלפסה:      מבחינת הנתונים - בעשור האחרון יש לנו כרגע 251 פניות למיון

עינת שגיא אלפסה:  בפניות למיון הכוונה לפגיעה קשה

עינת שגיא אלפסה:  אנחנו מאמינים שהנתונים האלה הם נתוני חסר כי לא תמיד מציינים במיון ממה נובעת הפגיעה

עינת שגיא אלפסה:  כלומר, מציינים פגיעה אבל לא אומרים מה גרם לזה שהילד הגיע

עינת שגיא אלפסה:  מה שמעניין פה הוא שאנחנו רואים שרוב הנפגעים הם ילדים בגיל 10 – 14, ואלו ילדים ממש צעירים, כשגם בגיל 5 - 9, וזה 22% מהנפגעים

עינת שגיא אלפסה:  זה מספר מאוד מאוד גדול

עינת שגיא אלפסה:  קשה לי לקרוא לדברים האלה "צעצועים"

עינת שגיא אלפסה:  הנפצים הם חומרי נפץ לכל דבר, והם מגיעים לילדים ממש צעירים

עינת שגיא אלפסה:       פה פילחנו בין היישובים היהודיים ליישובים הערביים

עינת שגיא אלפסה:  מתוך הילדים היהודים - 38% מהמקרים הם סביב פורים

עינת שגיא אלפסה:  כלומר, באמת אחוז ניכר

עינת שגיא אלפסה:  כמו שזהבה ציינה, יש גם סביב יום העצמאות

עינת שגיא אלפסה:  אבל למעלה משליש קורה בסביבות פורים

עינת שגיא אלפסה:  ביישובים הערביים זה 28% ברמדאן

עינת שגיא אלפסה:       השנה הרמדאן ופורים מאוד סמוכים האחד לשני

עינת שגיא אלפסה:  אם אנחנו יוצאים מפה בקריאה לעשות משהו, אז זוהי הזדמנות לציין גם את המגזר הערבי וגם את המגזר היהודי

עינת שגיא אלפסה:      בעמוד הבא ההמלצות הבטיחות שלנו להורים

עינת שגיא אלפסה:  פה הפנייה היא באמת להורים עצמם

עינת שגיא אלפסה:  אנחנו ממליצים להימנע באופן מוחלט מכל צעצוע שמכיל חומר נפץ

עינת שגיא אלפסה:   אנחנו יודעים שיש כאלה שגם עומדים בתקן, אבל עדיין ההמלצה שלנו היא להימנע לחלוטין

עינת שגיא אלפסה:  מכיוון שאנחנו מכירים את הקהל שלנו ואנחנו יודעים שבסוף הדברים האלה כן נמכרים, אז אם כבר קונים צעצוע כזה, אז יש לבדוק שהוא מכיל את הוראות השימוש, ומתנהגים בהתאם להנחיות גיל ושימוש, וכמובן לא מכוונים לאזור הפנים או העיניים

עינת שגיא אלפסה:       בעמוד הבא אנחנו רואים קצת מהמקרים שאירעו

עינת שגיא אלפסה:  אני חסכתי את התמונות הממש קשות

עינת שגיא אלפסה:  יש פה תמונה אחת שהיא קשה

עינת שגיא אלפסה:  אנחנו רואים שזה באמת קורה בכל מקום: בבני ברק, בצפון, בדרום, ובהרצליה

עינת שגיא אלפסה:  אין מקום או קבוצת אוכלוסייה שחסינים מהדבר הזה

עינת שגיא אלפסה:  זה המקום של כולנו לפעול כאן ביחד ולהעלות את המודעות, כי עדיין יש הורים שמתייחסים לזה כצעצוע ולא באמת כאל חומר נפץ וכמשהו מסוכן

עינת שגיא אלפסה:      אני מקווה שהשנה אנחנו נצליח באמת

עינת שגיא אלפסה:  אם לא בגלל הסכנה שבדבר, אז לפחות מתוך רגישות לכל מוכי הטראומה שנמצאים סביבנו ולא צריכים לשמוע את הפיצוצים האלה

עינת שגיא אלפסה:  תודה

אליהו דלל: לאן אתם מעבירים את המסקנות והנתונים שלכם או את המצגת?      

עינת שגיא אלפסה: המצגת פה

עינת שגיא אלפסה:  אנחנו מפיצים את ההנחיות שלנו להורים באמצעות משרד החינוך וגם דרך התוכנית הלאומית, וכמובן שהיום בדיגיטל והתקשורת שמגיעה ישירות להורים

עינת שגיא אלפסה:  בסופו של דבר, ההורים נמצאים שם

עינת שגיא אלפסה:  אני כן מאמינה שככל שנעשה שיתוף פעולה ונוציא משהו ביחד, אז יש יותר סיכוי שיותר הורים יחשפו לזה

אליהו דלל: האם נמצא פה מישהו ממשרד החינוך? אדוני, שלום לך

רותם זהבי: אלי, אתה לא מכיר אותי? אני רותם זהבי

רותם זהבי:  הייתי אצלך בכמה פגישות

אליהו דלל: בטח

אליהו דלל:  אני מכיר את רותם עוד מתפקידי הקודם כבר הרבה מאוד שנים, גם בענייני בטיחות בחינוך, וכך הלאה

אליהו דלל:  לא הכרתי אותך כי אתה מעונב פה ועם חליפה

אליהו דלל:   רותם, אני מתנצל

אליהו דלל:  בבקשה

רותם זהבי: משרד החינוך מוציא לקראת פורים עלון מקצועי שעוסק בכל נושא הבטיחות

רותם זהבי:  אנחנו מאגדים את תחומי הבטיחות לילדים

רותם זהבי:  אנחנו עובדים מול כב"ה, ארגון "בטרם", ויש לנו הרבה מאוד ניסיון שהצטבר, כולל לקחים מתאונות

רותם זהבי:  אנחנו מוציאים משהו מאוד מסודר

רותם זהבי:  ראיתי באחת ההתכתבויות לקראת הוועדה שעלה גם נושא הלייזר

רותם זהבי:  כמובן שגם בזה אנחנו מתעסקים בצורה מאוד רצינית

רותם זהבי:  אנחנו מפיצים את זה לכל מנהלי בתי הספר ולציבור הרחב, בפורטלים של ההורים

רותם זהבי:  יש לנו מערכת של ניהול ידע מאוד מסודרת

זהבה רומנו: זהבה, מהתוכנית הלאומית לבטיחות ילדים, משרד הבריאות

זהבה רומנו:  אנחנו עובדים בשיתוף פעולה עם משרד החינוך

זהבה רומנו:  כשמשרד החינוך מוציא את העלונים, אנחנו מפיצים את העלונים שלו גם למערכת הבריאות ולרשתות החברתיות

זהבה רומנו:  כלומר, התוכנית הלאומית היא תוכנית שמתממשקת עם כמה משרדי ממשלה: משרד הכלכלה, משרד החינוך, משרד התחבורה, וכמובן ארגון "בטרם"

זהבה רומנו:  החומרים שמופצים על ידם, מופצים גם על ידינו למערכת הבריאות, וברשתות החברתיות שמשרד הבריאות מפיץ

אליהו דלל: רותם, האם אתם אוסרים להכניס את האביזרים האלה לבתי הספר?     

רותם זהבי: ברור

רותם זהבי:  יש לנו הנחיות חוזר מנכ"ל מאוד מסודר מה מותר, מה אסור, תחפושות, סיכונים בכל הנפצים

אליהו דלל: האם תוכל להעביר לנו העתק מחוזר מנכ"ל בנושא זה?     

רותם זהבי: כן, ברור

אליהו דלל: מי נמצא פה מטעם משרד הכלכלה?     

אלכסנדרה ארונין קוזלוביץ: אני אדבר בשם משרד הכלכלה - מינהל התקינה

אליהו דלל: אמרתם שהתקן הוא תקן רשמי

אלכסנדרה ארונין קוזלוביץ: בדיוק

אליהו דלל: מתי הוא עודכן לאחרונה?     

אלכסנדרה ארונין קוזלוביץ: הוא מתעדכן כל הזמן

אליהו דלל: לא

אליהו דלל:  אני שאלתי: מתי עודכן לאחרונה? לא שאלתי "כל הזמן"

אליהו דלל:  השאלה שלי ספציפית

אלכסנדרה ארונין קוזלוביץ: התקן הישראלי הוא אימוץ תקן אירופי

אלכסנדרה ארונין קוזלוביץ:  ברגע שהתקן האירופי מתעדכן, התקן הישראלי מתעדכן

אלכסנדרה ארונין קוזלוביץ:  אם אני לא טועה ב-2022

אליהו דלל: תודה

אלכסנדרה ארונין קוזלוביץ: אני אלכסנדרה ארונין, סגנית הממונה על התקינה, מינהל התקינה, משרד הכלכלה

אלכסנדרה ארונין קוזלוביץ:  אנחנו אחראים על חוק התקנים ועל פקודת היבוא והיצוא בקטע יבוא מוצרים תחת תקינה רשמית

אלכסנדרה ארונין קוזלוביץ:  אנחנו אחראים על כל תחום התקנים הרשמיים: ממכלי לחץ, מכלי הרמה, מוצרי ילדים ותינוקות ומוצרים למבוגרים שבתקינה הרשמית

אלכסנדרה ארונין קוזלוביץ:  אנחנו נדבר כאן רק על הצעצועים, שזה באמת חלות התקן 562, כאשר צריך להבדיל בין צעצועים מסוכנים לצעצועים שאנחנו אחראים עליהם

אלכסנדרה ארונין קוזלוביץ:  לצעצועים מסוכנים אין סיכוי לעמוד בתקינה הרשמית

אלכסנדרה ארונין קוזלוביץ:  הם מחוץ לחוק

אליהו דלל: האם זה אומר שאסור לחלוטין להביא אותם?     

אלכסנדרה ארונין קוזלוביץ: לגמרי

אליהו דלל: ואיך אתם אוכפים את זה?     

אלכסנדרה ארונין קוזלוביץ: אנחנו עוסקים בצעצועים שחייבים לעמוד בתקינה רשמית, וכמובן לא נפצים ולא צעצוע שמכיל חומר נפץ

אלכסנדרה ארונין קוזלוביץ:  אנחנו מדברים על תחפושות

אלכסנדרה ארונין קוזלוביץ:  אנחנו עושים כל שנה לקראת פורים מבצע פיקוח בשווקים, וגם ביבוא,  ובחינת המוצרים שהם אכן עומדים בדרישת התקן

אלכסנדרה ארונין קוזלוביץ:  אותן תחפושות נבדקות להתאמה לדרישות התקן

אליהו דלל: האם אתם עושים גם בדיקות בנמל?     

אלכסנדרה ארונין קוזלוביץ: כן

אליהו דלל: לאדם שמייבא יש את סעיף המכס, ואתם צריכים לבדוק האם הוא עומד בתקן הרשמי

אליהו דלל:  אם אתם עושים את הבדיקות האלה, אז צריך למנוע שזה יגיע לשוק

אליהו דלל:  אם זה מגיע לשוק, אז זה אומר שהסוסים כבר ברחו

אלכסנדרה ארונין קוזלוביץ: נכון

אלכסנדרה ארונין קוזלוביץ:  קיימת חלוקה של תקנים רשמיים לארבע קבוצות יבוא

אלכסנדרה ארונין קוזלוביץ:  לגבי מה שנמצא בקבוצת יבוא מחמירה, שזה קבוצת יבוא 1 - כל משלוח נעצר ונערכות שם בדיקות זיהוי שבאמת מדובר באותן סחורות שנבדקו ויש להן אישור דגם, ואז המשלוח משוחרר

אלכסנדרה ארונין קוזלוביץ:  אם מדובר בקבוצות יבוא פחות מחמירות, היבואן משחרר על סמך הצהרה ואישור דגם שהוא קיבל מראש

אלכסנדרה ארונין קוזלוביץ:  כאשר המשלוח באותם מקרים משוחרר על מסך הצהרה, אנחנו מפעילים מודל הערכת סיכונים, יחד עם המכס

אלכסנדרה ארונין קוזלוביץ:  כאשר מופעלת מערכת הערכת סיכונים וסך כל הסימנים מחשידים (סמ"חים), מראים שהמשלוח חשוד, הוא עולה לבקרה

אלכסנדרה ארונין קוזלוביץ:  אנחנו עושים בקרה להתאמה לתקן

אליהו דלל: אתם מסיירים בשווקים כדי לראות אם יש באמת מוצרים שלא עומדים בתקן

אליהו דלל:  האם בשנה-שנתיים האחרונות נמצאו מוצרים כאלו בשווקים?     

אלכסנדרה ארונין קוזלוביץ: כן

אלכסנדרה ארונין קוזלוביץ:  נתונים רק לגבי התחפושות של פורים - ממרבית הנתונים שיש לנו, ב-2022 רק תחפושות לפורים, וכמובן זה מתחיל כמה שבועות או חודש לפני, עשינו 47 נטילות

אלכסנדרה ארונין קוזלוביץ:  רוב הנטילות שלנו לא תקינות כי אנחנו מחפשים בשווקים משהו שלפי הזיהוי של המבקרים שלנו, שיש להם עין מאוד מאוד חדה, זה כבר לא עומד בדרישות התקן, ורק דבר כזה נלקח לבדיקה

אלכסנדרה ארונין קוזלוביץ:  מתוך כל מה שנלקח, שתי נטילות היו עם בעיות דליקות כי זה מה שבדקנו

אליהו דלל: היו בעיות דליקות

אליהו דלל:  כלומר, הן לא תקניות

אלכסנדרה ארונין קוזלוביץ: נכון

אלכסנדרה ארונין קוזלוביץ:  בסעיפים האחרים כמו פתלטים, סיכונים - - -     

אליהו דלל: בואו ניכנס למוצרים שנמצא שהם לא עומדים בתקינה

אליהו דלל:  מי שמשווק מוצר שלא עומד בתקן רשמי - כמובן שדינו - - -     

אלכסנדרה ארונין קוזלוביץ: דינו - או פלילי או מינהלי

אלכסנדרה ארונין קוזלוביץ:  יש לנו אכיפה פלילית, והיא העמדה לדין

אליהו דלל: מה עשיתם לשניים האלה שנמצאו?     

אלכסנדרה ארונין קוזלוביץ: לאחר שמגלים שיש שם בעיות משמעותיות, זה מייד ריקול, החזרה מהשוק, מהשיווק

אלכסנדרה ארונין קוזלוביץ:  מייד מפרסמים ריקול בתיאום עם אותו עוסק

אלכסנדרה ארונין קוזלוביץ:  ואם הוא לא משתף פעולה, הממונה על התקינה מפרסם ריקול בעצמו וחותם עליו

אליהו דלל: האם נותנים מאסר, קנס, תלונה במשטרה, לאדם עצמו?      

אלכסנדרה ארונין קוזלוביץ: כן

אלכסנדרה ארונין קוזלוביץ:  זו פעולה מיידית

אלכסנדרה ארונין קוזלוביץ:  אנחנו פותחים שרשרת ומגיעים ליבואן

אלכסנדרה ארונין קוזלוביץ:  אם זה נלקח בשווקים, אנחנו מגיעים עד ליבואן

אלכסנדרה ארונין קוזלוביץ:  הכלי המיידי שמופעל על היבואן הוא הכנסתו למפר אמון

אלכסנדרה ארונין קוזלוביץ:  זה הסטטוס שלא מאפשר לו לשחרר משלוחים תחת אזהרה

אלכסנדרה ארונין קוזלוביץ:  הוא חייב להיכנס למשטר בדיקות

אליהו דלל: האם אפשר לקבל את המקרים של השנים האחרונים שבהם אנשים, סוחרים או יבואנים שהיו נגדם הליכים של תלונות או כל הליך משפטי אחר?     

אלכסנדרה ארונין קוזלוביץ: כן, כמובן

אלכסנדרה ארונין קוזלוביץ:  יש לנו סטטיסטיקה של התביעות שאנחנו מגישים לבתי משפט ועיצומים כספיים, שזה הקנס שאנחנו מטילים על העוסקים

אליהו דלל: אבקש שתעבירי למנהלת הוועדה נתונים של שש השנים האחרונות שבהם נמצאו מוצרים שלא תואמים לתקן ומה הפעולות שנעשו על ידכם נגד אותם יבואנים

אלכסנדרה ארונין קוזלוביץ: אנחנו מדברים על כל התקנים הרשמיים או רק על תחפושות לפורים?     

אליהו דלל: אני מדבר על התקנים הרשמיים שקשורים לתחפושות לפורים, וגם חומרי נפץ, נפצים, אקדחים או כל דבר אחר שקשור בנושא

אלכסנדרה ארונין קוזלוביץ: אז זה מה שאמרתי

אלכסנדרה ארונין קוזלוביץ:  נפצים ודברים שמוגדרים כצעצועים מסוכנים, למרות שהם בכלל לא צעצועים, הם מחוץ לחוק

אלכסנדרה ארונין קוזלוביץ:  אין שם התאמה או אי-התאמה לתקן

אלכסנדרה ארונין קוזלוביץ:  הם פשוט אסורים

אלכסנדרה ארונין קוזלוביץ:  זה ההתעסקות של העמית שלי שנמצא פה

אליהו דלל: האם אתם ממליצים לעשות שינוי בתקן או להוסיף תקן?     

אלכסנדרה ארונין קוזלוביץ: לא

אלכסנדרה ארונין קוזלוביץ:  התקן הוא אימוץ של תקינה אירופית

אלכסנדרה ארונין קוזלוביץ:  גם שם יש דברים שהם בתחום של התקן, בחלות התקן, וכל מה שמחוץ לתחום פשוט אסור בכל הכלים האחרים

אלכסנדרה ארונין קוזלוביץ:  אבל אני מציעה שמי שנמצא פה יסביר איך זה מתנהל

אליהו דלל: אוקיי

אליהו דלל:  בבקשה

אופיר פלוט: בוקר טוב

אופיר פלוט:  אופיר, מנהל אגף אכיפה במשרד הכלכלה

אופיר פלוט:  מבחינת הצעצועים המסוכנים - אנחנו באמת שמים דגש על הנושא זה מדי שנה

אופיר פלוט:  יש לנו מדי שנה מבצע שאנחנו עושים, ובו לוקחים חלק גם כוחות הביטחון

אופיר פלוט:  בשבוע הבא אנחנו כבר מתחילים לבקר בשווקים ובמקומות עליהם אנחנו מקבלים מודיעין מוקדם

אופיר פלוט:       אני יכול לתת מספרים של מבצע שביצענו בשנה שעברה יחד עם המשטרה, שנקרא "שושן פורים"

אופיר פלוט:  ביקרנו ב-853 בתי עסק, ונמצאו 73 בתי עסק שהיה בהם איזשהו חשד להחזקת צעצוע מסוכן

אופיר פלוט:  רוב המקומות באמת מכירים ומבינים

אופיר פלוט:  המקומות הרשמיים מקבלים, גם מבחינת עבודת הדוברות שאנחנו עושים מדי שנה, וגם השנה

אופיר פלוט:  במקומות הרשמיים אנחנו פחות מצליחים לשים את היד על אותם סוחרים רשמיים שעוסקים בזה

אופיר פלוט:  יחד עם זה, יש כן בתי עסק שבהם יכולים להיות כל מיני אקדחים שחשודים מבחינתנו ושאנחנו מבצעים עליהם תפיסות

אופיר פלוט:  אנחנו נעשה כך גם השנה

איציק דניאלי: איציק דניאלי

איציק דניאלי:  בעברי הייתי בצוות הממונים הארצי של משרד התעשייה והמסחר, שמטפל בכל הפירוטכניקה, שבו נמצאים הנפצים, החזיזים והטילים האלה, וכן הלאה

איציק דניאלי:  אני משמש היום יועץ לאיגוד לשכות המסחר

איציק דניאלי:  האם במסגרת הביקורות שלכם אתם נכנסים גם למגזר הלא יהודי, לדוגמה, לכפר קאסם, פוריידיס, ולמקומות כאלה, ועושים ביקורות בתוך המגזר הזה? כי זהו אחד אחד המגזרים שאתה מוצא בו את הפירוטכניקה של הנפצים והחזיזים

איציק דניאלי:  באופן אישי, אני לא מגדיר אותם כצעצוע מסוכן

איציק דניאלי:  אני מגדיר אותם כדבר לא חוקי לחלוטין שגורם לאסון

איציק דניאלי:  לדוגמה, אני אפילו הגעתי למקרה ובו ילד קטן הדליק חזיז ליד עץ תמר דליק

איציק דניאלי:  בגובה שלו הוא הגיע לקומה הערבית, כאשר העלים שלו כמעט דבוקים לחלון

איציק דניאלי:  החזיז שליד עץ התמר שרף את כל הדירה

איציק דניאלי:  זה עד כדי כך

איציק דניאלי:  בשעתו הגענו למצבים שראינו גם קטיעת אצבעות, עיוורון בעין

איציק דניאלי:  כל זה מצריך עבודת אכיפה מאוד רצינית

איציק דניאלי:  אם לא תהיה אכיפה מאוד רצינית, אז הדברים האלה יחדרו

איציק דניאלי:  למרות שמנסים למנוע את הדברים האלו כבר עשרות שנים, הם חודרים כל שנה

איציק דניאלי:  רובם חודרים מהשטחים, מהכפרים ביו"ש, ובעבר גם מאזור עזה

איציק דניאלי:  האכיפה בנושא הזה צריכה להיות יותר ויותר מוגברת

איציק דניאלי:       היא דיברה על תקינה בנושא התחפושות, ואני מסכים עם כל דבריה

איציק דניאלי:  אבל הן חודרות לארץ, וגם במגזר היהודי נמכרות הרבה תחפושות דליקות

איציק דניאלי:  אתה חייב לבצע כאן אכיפה

איציק דניאלי:  כשילד לוקח אקדח ויורה קפצון ויש בסביבה תחפושות דליקה, אז זה שעומד מולו נדלק

אליהו דלל: תודה

אליהו דלל:  אני חייב להגיד תודה לדניאלי על כך שיזם את הדיון פה בשיחה איתי

אליהו דלל:  אני מאוד מאוד מעריך את זה

אליהו דלל:  תודה רבה

אליהו דלל:      אגף האכיפה, כמה אנשים יש לכם באכיפה? האם אתם מספיקים לעשות את האכיפה בגם וגם וגם?     

אופיר פלוט: אנחנו מחולקים באמת ברחבי הארץ

אופיר פלוט:  המינהל מונה כ-24 מפקחים בסך הכול

אופיר פלוט:  לשאלתו של דניאלי - אני רואה גם את נתוני השנה שעברה

אופיר פלוט:  אני רואה שבחלק מהערים שהוא מנה, מבחינת כפר קאסם וטירה

אופיר פלוט:  הרמדאן ופורים חופפים השנה מבחינת התאריך, ולכן אנחנו נתחיל את המבצע השנה דווקא במגזר הערבי שחוגג את הרמדאן

אופיר פלוט:  כמו בכל שנה, המודיעין שמגיע זה שהמשווקים מחזיקים שם טרם החג

אליהו דלל: איך המידע מגיע אליכם? האם יש לכם מודיעין? האם אתם עושים ביקורות ספונטניות? באיזה צורה אתם עובדים?     

אופיר פלוט: יש לנו סוג "מלשינון", כך אני קורא לזה, שבאמצעותו אנחנו יכולים לקבל מידע, ויש לנו גם סורקים בשטח שעושים עבודה מקדימה

אופיר פלוט:  אנחנו מגיעים מדי שנה לערים האלה

אופיר פלוט:  אנחנו מתחילים את המבצע כבר בשבוע הבא

אופיר פלוט:  אני לא אגיד איפה, אבל הוא יהיה במגזר הערבי

אליהו דלל: האם מצבת כוח האדם שלכם מאפשרת בדיקות מספיקות בנושא זה?     

אופיר פלוט: בשנה שעברה בדקנו 853 ביקורים, וזו כמות מאוד גדולה

אופיר פלוט:  אנחנו מתחילים את המבצע בדרך כלל כחודש-חודש וחצי לפני, ואז אנחנו מגיעים בכמות גדולה

אופיר פלוט:  השנה עשינו קצת שינוי במבצע, והשנה נצא למבצע יחד עם התקינה, וכמובן יחד עם משטרת ישראל, שאליה אנחנו מחוברים

אופיר פלוט:  אנחנו חולשים על כל בתי העסק

אופיר פלוט:  אנחנו בסוג של כוח מעובה

אופיר פלוט:  אנחנו לא עובדים לבד

אליהו דלל: אני מודה לחברי הכנסת אחמד טיבי ויוסף עטאונה שהגיעו לדיון

אליהו דלל:      מה אתם עושים עם היבוא אישי של חומרי נפץ ותחפושות? הלוא יש גם יבוא אישי דרך האינטרנט באיזושהי צורה, לא? איך אתם מתגברים על זה, אם בכלל? הלוא זה תקן רשמי בחלק מהדברים

אלכסנדרה ארונין קוזלוביץ: אתייחס לתקן רשמי

אלכסנדרה ארונין קוזלוביץ:  קודם כול, נפריד שוב בין חומרי נפץ, שאסורים בייבוא, לבין מה שמותר בייבוא שזה צעצועים למיניהם

אלכסנדרה ארונין קוזלוביץ:  עניין היבוא האישי או קניות און-ליין הם בעיה שמטרידה את כל הרגולטורים בעולם

אלכסנדרה ארונין קוזלוביץ:  זה מה שנכנס מתחת לרדאר, ולמעשה, לרגולטור אין כל כלי לאכוף עמידה בתקן של אותו מוצר שחייב לעמוד בדרישות רגולציה מחייבת כלשהי

אלכסנדרה ארונין קוזלוביץ:  מה שנותר לו לעשות זה פעולות הסברה והעלאת מודעות הציבור, וזה מה שאנחנו עושים

אליהו דלל: האם למדינה אין יכולת לאכוף יבוא לא חוקי?      

אלכסנדרה ארונין קוזלוביץ: אנחנו מדברים על יבוא אישי

ערן טל: ערן טל, לשכת המסחר

ערן טל:  אני אשמח להרחיב על זה, זה חשוב מאוד

ערן טל:  כבודו, המדינה פוטרת יבוא אישי באופן רשמי מעמידה בתקנים רשמיים

ערן טל:  אני אשמח להרחיב על זה

אליהו דלל: מה שאתה אומר חשוב מאוד כי השאלה שלי ברורה

אליהו דלל:  אם, מצד אחד, יש תקן שאומר: אסור בשום פנים ואופן לייבא את המוצר הזה ו - - -     

ערן טל: לחלוטין

ערן טל:  אדוני היושב-ראש, מרגע שפתחת את הדיון כבר ציינת משהו שחזר על עצמו מספר פעמים על ידי כל הגורמים: תקן רשמי

ערן טל:  אני מנהל תחום ענף הצעצועים ומוצרי תינוקות בלשכת המסחר

ערן טל:  מה קורה? באופן רשמי המדינה פוטרת רשימה מאוד מאוד ארוכה של מוצרים ביבוא אישי מעמידה בדרישות יבוא

אליהו דלל: מה אתה מציע? האם אתה מציע להגיד לגבי אותה רשימה שאסור לייבא מוצרים כאלה?     

ערן טל: קודם כול, צריך להבין מאין נובע בכלל הרצון הזה

ערן טל:  יש כזו אכיפה נמרצת סביב יבואנים ברמה של אכיפה פלילית, אבל ביבוא אישי זה בסדר, אין בעיה

אחמד טיבי: מה הרציונל?     

ערן טל: אני כבר אומר את הרציונל, אדוני

ערן טל:  קודם כול, להבין את הסכנות שבייבוא אישי

ערן טל:  הרציונל הוא שהמדינה פטרה מתוך איזושהי כוונה לא ברורה

אליהו דלל: אבל זה לא חוקי

ערן טל: לא חוקי, אבל בייבוא אישי אין שום אכיפה

אלכסנדרה ארונין קוזלוביץ: זה תמיד היה קיים

אלכסנדרה ארונין קוזלוביץ:  לפי צו יבוא אישי, כל צריכה פרטית היא - - -     

אליהו דלל: סליחה, אני מאוד מבקש שיתנהל פה דיון

אליהו דלל:  כל אחד יקבל זכות דיבור ולא יפריע האחד לשני

אליהו דלל:  אני כן מבקש לרשום בפרוטוקול כמובן שהייבוא האישי, שפוטר מבדיקת תקן, חמור מאוד וצריך לאסור אותו

אליהו דלל:  האם אני יכול לבקש ממך את הרשימה של סעיפי המכס עליהם מדובר?      

ערן טל: אדוני, זוהי רשימה מאוד מאוד ארוכה

ערן טל:  במקרה הזה זה צעצועים ותחפושות, שנדרשים לעמוד בתקן 562, מתקני משחק של תקן - - -     

אליהו דלל: לא, אני מדבר על כל מה שקשור לתקן 562

ערן טל: כן, בהחלט

אליהו דלל: יפה

אליהו דלל:  אתה לא חייב להקריא את זה

אליהו דלל:  אני מבקש שתעביר את זה, בבקשה, למנהלת הוועדה

אליהו דלל:  אנחנו נפנה בנקודה הזו לשר הכלכלה ולשר האוצר כדי שבאותם סעיפים שבהם נדרש תקן רשמי, וכל מי שמייבא את זה  עושה דבר שהוא אסור, וזה בעצם פלילי

ערן טל: כבודו, גם בתחום של לולים ועגלות יש גם פטור מעמידה בדרישות תקן רשמי

ערן טל:  זאת אומרת, מעבר לעניין האפליה, יש כאן נושא של פגיעה בטיחותית

ערן טל:  יתרה מכך, לפני מספר שנים יזמנו בעצמנו בדיקה

ערן טל:  הזמנו תחפושות ממספר אתרים בחו"ל בייבוא אישי

ערן טל:  הבאנו אותן לבדיקה במכון התקנים

ערן טל:  בזמנו היה רק מכון התקנים, והיום גם סיסטם בודקים

ערן טל:  מתוך ארבע תחפושות, אחת לא עמדה בדרישות התפשטות האש ונשרפה לחלוטין

ערן טל:  במוצר אחר שנבדק היה נושא של חלקים נתיקים, שזו גם סכנה מאוד מאוד גדולה

ערן טל:  אסור שיהיו בתחפושות חלקים נתיקים

ערן טל:  אסור שיתפרק ממנה כפתור או רוכסן

ערן טל:  זה מאוד מאוד חשוב, ולכן הגעתי לכאן היום, ואני שמח שהיושב-ראש הולך להעלות את זה שלב אחד למעלה

ערן טל:   גם הציבור צריך להבין שברגע שהוא מזמין מוצר מחו"ל בייבוא אישי, הוא צריך לחשוב באמת על רמת הסיכון שעלולה להיות פה כי אין שום אבטחה

ערן טל:  אם הוא לא יודע בוודאות שהמוצר עומד בדרישות התקן האירופאי, האמריקאי, או בכלל דרישות תקינה כלשהן, אז שיחשוב טוב מאיפה מביאים אותו

ערן טל:  כהורה אני קונה בארץ

ערן טל:  אני יודע בוודאות שקניתי תחפושות לילד שלי מחנות בירושלים

ערן טל:  שילמתי מחיר סביר

ערן טל:  קיבלתי את זה לאחר יומיים עם שליח

ערן טל:  צריך לחשוב באמת גם מעבר לנושא

ערן טל:  תודה רבה

אלכסנדרה ארונין קוזלוביץ: יבוא אישי, יבוא פרטי, לצריכה פרטית משפחתית היה פטור היסטורית מעמידה מרגולציה טכנית של משרד הכלכלה, משרד התחבורה, משרד הבריאות ומשרדים אחרים

אלכסנדרה ארונין קוזלוביץ:  מה שמיובא לצריכה משפחתית פרטית פטור מעמידה ברגולציה

ערן טל: זו הבעיה

אלכסנדרה ארונין קוזלוביץ: אנחנו לא מדברים רק על צעצועים, אלא על כמעט כל התקנים הרשמיים, כולל מוצרי חשמל ואלקטרוניקה, שכמובן יכולים בפוטנציאל ליצור סיכון אולי יותר גבוה

אלכסנדרה ארונין קוזלוביץ:  זה פטור היסטרית, ואני לא רואה דרך

אלכסנדרה ארונין קוזלוביץ:  אין אף מדינה בעולם שבודקת חבילה-חבילה שמגיעה מחו"ל לגבי עמידה ברגולציה

אלכסנדרה ארונין קוזלוביץ:  זה בלתי סביר, ולא ניתן לעשות דבר כזה

אליהו דלל:  << יור >> לא צריך חבילה-חבילה, מספיק שעושים מדגמית, ואז פועלים נגד אותו אדם שהביא באופן אישי

אליהו דלל:  אני חושב שבצורה זו אפשר למנוע כי זו סכנת חיים

אליהו דלל:  << יור >>   

אלכסנדרה ארונין קוזלוביץ: מדגמית - קיים

אליהו דלל:  << יור >> דיברתם קודם על זה שהיו לכם תפיסות מול יבואנים או משווקים, ואני ביקשתי לדעת כמובן שש שנים אחורה

אליהו דלל:  אבל אני גם רוצה לדעת האם נפתחו תיקים נגד אותם יבואנים או משווקים

אליהו דלל:  ואם כן, מה היו העונשים

אליהו דלל:  << יור >>   

אלכסנדרה ארונין קוזלוביץ: בוודאי

אלכסנדרה ארונין קוזלוביץ:  רשמתי לעצמי

אלכסנדרה ארונין קוזלוביץ:  אנחנו נכין נתונים סטטיסטיים

אליהו דלל: כלומר, אני רוצה רשימה, כולל מהי הפעילות שעשיתם, תיקים שנפתחו, ומה היו העונשים

אלכסנדרה ארונין קוזלוביץ: כן, וסיכמנו שזה על התחפושות

אליהו דלל: איציק, בבקשה

איציק דניאלי:  אצלה מדובר על תקינה, אבל יושב פה ידידנו שעוסק באכיפה

איציק דניאלי:  מעניין יותר לדעת האם נפתחו תיקים בנושא הנפצים והחזיזים של פורים ולא רק על התחפושות

אליהו דלל: הכוונה היא לא רק על תחפושות אלא גם על הנפצים

אליהו דלל:  אני מבקש גם מאגף האכיפה להעביר לנו את הנתונים האלה

אלכסנדרה ארונין קוזלוביץ: ברשותך, אני מבקשת לחזור לשתי נקודות: ראשית, בצריכה פרטית אדם פרטי מזמין משלוח

אלכסנדרה ארונין קוזלוביץ:  לא ייתכן שעוסק רושם על עצמו צריכה פרטית, מייבא ומשווק את זה - זה אסור

אלכסנדרה ארונין קוזלוביץ:  שנית, אפילו חבילות שבאות באופן פרטי אלינו, כי כל אחד מאיתנו מזמין למשפחה שלו, עוברות תחת הערכת הסיכונים של המכס

אלכסנדרה ארונין קוזלוביץ:  גם זה מפועל שם, וזה נופל לבקרה האם באמת מה שמייבאים לא אסור בייבוא כפי שזה נראה

אליהו דלל: האם יש פה נציג או נציגה של המכס? בבקשה

איריס סעדון: איריס סעדון, אני עובדת בהנהלת המכס בירושלים

איריס סעדון:  אני לא הממונה על הייבוא האישי, אני מייצגת יותר את הייבוא המסחרי

איריס סעדון:  מכל מקום,  אני פה לשאלות

אליהו דלל: שמעת את הדיון ויש תקן רשמי

אליהו דלל:  הוא נעשה תקן רשמי כי המדינה חשבה שאלו מוצרים מסוכנים שעלולים לפגוע בבריאות הציבור

אליהו דלל:  מאחר והתקן הוא הרשמי, המדינה, משום מה, פוטרת את הייבוא האישי מהתקן

אליהו דלל:  לדעתי, זהו דבר לא נכון

אליהו דלל:  מצד אחד, מפרסמת תקן ומטפלת מול היבואנים והמשווקים

אליהו דלל:  מצד שני, פוטרת מכל דין, וגם מהייבוא עצמו, את אותו אדם פרטי שמייבא באופן אישי

אליהו דלל:  למה?     

איריס סעדון: ההנחיה בייבוא האישי היא שהאחריות היא באמת על האזרח

אליהו דלל: אבל גם המדינה אחראית על האזרח

איריס סעדון: נכון, אבל זו הגישה

איריס סעדון:  זו לא מדיניות שלנו, זו יותר מדיניות של משרד הכלכלה

איריס סעדון:  ההנחה היא שכשאדם פרטי מזמין משהו, חובה עליו לבדוק את מה שהוא מזמין

איריס סעדון:  הוא צריך להזמין את זה מאתרים מהימנים

איריס סעדון:  הוא אמור לעשות את הבדיקות של עצמו כי זה מיועד אליו ולמשפחה שלו

אליהו דלל: האם אני יכול להזמין מחר טיל לאו באופן אישי?     

איריס סעדון: ברור שלא

אליהו דלל: זה בדיוק אותו הדבר

אליהו דלל:  האם אני יכול להזמין אקדח ירי?     

איריס סעדון: במסגרת האכיפה שלנו לייבוא האישי, ולמה שנעשה בדואר בכל החבילות, אנחנו באמת עורכים בדיקות

איריס סעדון:  יש שם גם את ניהול סיכונים, אבל יש גם את בדיקות השיקופים ברגע שמשהו נחשד כצעצוע מסוכן

אליהו דלל: כשאדם מביא באופן אישי בייבוא האישי, האם הוא רושם את סעיף המכס?     

איריס סעדון: כן

איריס סעדון:  הוא אמור לרשום את סעיף המכס

איריס סעדון:  ואם לא, הוא נעזר - - -      

אליהו דלל: יש הגבלה, אבל הסכומים עדיין כנראה נמוכים

אליהו דלל:  כל התחפושות האלה זה פחות

אליהו דלל:  ההגבלה היא 75 דולר

אליהו דלל:  הוא יכול להביא תחפושות לכל המשפחה

אליהו דלל:  אם המדינה קבעה תקן רשמי, אז לא מן הנמנע שהיא צריכה להגביל את אותם סעיפי מכס בייבוא

אליהו דלל:  מה אתם אומרים?     

אלכסנדרה ארונין קוזלוביץ: זה נכון בייבוא מסחרי, אבל לא מתקיים בייבוא אישי מתוך הבנה שהרגולטור לא יכול להטיל על אזרח עמידה ברגולציה טכנית זו או אחרת

אליהו דלל: זה לא נכון

אליהו דלל:  אנחנו מחוקקים את החוקים

אליהו דלל:  אם הרגולטור לא יכול, הוא צריך להגיד שהוא לא יכול, או שהוא לא יכול לעבוד לפי החוק

אלכסנדרה ארונין קוזלוביץ: לא, זה פשוט לא הגיוני

אלכסנדרה ארונין קוזלוביץ:  אם אני מזמינה צעצוע לבת שלי, והוא חייב לעמוד, כמובן, בתקן 562, האם אני אמורה לקחת את הצעצוע הזה למכון לבדיקה לפני שאני משחררת אותו?      

אליהו דלל: לא

אלכסנדרה ארונין קוזלוביץ: זו בדיקה הרסנית, ואז כנראה שלא

אלכסנדרה ארונין קוזלוביץ:  מכאן באה ההבנה שבייבוא  - - -     

אליהו דלל: המדינה יכולה להגיד שלא ניתן לייבא את הייבוא הזה באופן אישי

אלכסנדרה ארונין קוזלוביץ: אבל כל העולם פתוח, והגבולות שלנו שקופים לסחר

אלכסנדרה ארונין קוזלוביץ:  אני מזמינה מאמזון ומעלי באבא, ולא ייתכן שאני אצטרך לבדוק את זה ברגע שזה מגיע למכס

ערן טל: למה לפטור? למה לרשום בוודאות שהמוצר פטור מעמידה בדרישות התקן? למה בכלל לאפשר את זה? יכול להיות שאנשים יביאו את זה באופן עצמאי, אבל למה לא לבטל את - - -?     

אלכסנדרה ארונין קוזלוביץ: כי זה ל - - - את המצב הקיים

אלכסנדרה ארונין קוזלוביץ:  במצב הקיים הייבוא המשפחתי, הפרטי, לא נבדק בייבוא לעמידה בדרישות הרגולציה

אלכסנדרה ארונין קוזלוביץ:  כשהמדינה חוקקה בדיוק צו ייבוא אישי, היא כתבה מה שהיה תמיד קיים - שהייבוא האישי לא נבדק

אלכסנדרה ארונין קוזלוביץ:  זה לא מצב חדש, זה היה קיים תמיד

אלכסנדרה ארונין קוזלוביץ:  על פי האמירה בצו ייבוא חופשי, מנהל המכס יכול לפטור מעמידה בכל רגולציה טכנית ייבוא לצורך צריכה משפחתית

אלכסנדרה ארונין קוזלוביץ:  זה תמיד היה

אליהו דלל: הרגולטור צריך לשמור על בריאות הילדים ועל זכויות הילדים

אליהו דלל:  אבל זה גם המדינה, לא רק הרגולטור

אליהו דלל:  המדינה צריכה לעשות כל דבר כדי לשמור על הילדים האלה

אליהו דלל:  הם  זקוקים להגנה מאיתנו, מהמדינה, מהמחוקק

אליהו דלל:  צריך למנוע כל דבר שפוגע בילדים האלה ולהיאבק בו

אליהו דלל:  זאת אומרת, אם אני רואה שהייבוא האישי הזה פוגע באותם ילדים, כי ההורים אולי לא מספיק אחראים, או מי שמייבא את זה באופן אישי, אחר כך גם משווק את זה, וגם זה יכול לקרות

אליהו דלל:  אפשר להביא את הייבוא האישי הזה ולשווק אותו בצורה זו או אחרת

אליהו דלל:  הלוא אנחנו יודעים שייבוא התחפושות זה לא הרבה כסף

אליהו דלל:  לכן, אנחנו צריכים לחשוב פעמיים איך אנחנו מגבילים את הייבוא שגורם לסכנה, כפי שמגבילים יבוא אקדחים או כל דבר אחר

אליהו דלל:      איציק, לשכת המסחר, בבקשה

איציק דניאלי: זה מתבטא בכמה בעיות בייבוא האישי: קודם כול, עד 75 דולר אתה יכול להביא את זה ללא מע"מ

איציק דניאלי:  ביטלו את המע"מ על זה

איציק דניאלי:  באירופה לקחו את המע"מ והחזירו אותו על יבוא אישי

איציק דניאלי:  אם זה טוב ל-450 מיליון איש באירופה, אין שום סיבה שזה לא יהיה טוב לישראל

אליהו דלל: זו נקודה שצריך לרשום אותה: להוסיף מע"מ גם על הייבוא האישי

איציק דניאלי: ברגע שזה מעודד, אנשים מביאים את זה וגם מוכרים, כפי שאמרת, אדוני היושב-ראש

איציק דניאלי:  ישנם בעלי עסקים שלמדו את השיטה

איציק דניאלי:  הם מייבאים לעצמם

איציק דניאלי:  אף אחד לא אומר כשזה קורה פעם אחת, פעמיים, שלוש

איציק דניאלי:  אותו בעל עסק יכול להביא כל פעם ב-75 דולר, ועוד פעם ועוד פעם ב-75 דולר

איציק דניאלי:  הוא מביא את זה ללא מע"מ

אליהו דלל: נציגת המכס, האם מישהו יכול אלף פעמים בשנה ב-75 דולר?      

איריס סעדון: יש איזושהי הגבלה של תדירות ה-75 דולר

איריס סעדון:  אבל הוא יכול להביא הרבה משלוחים

איציק דניאלי: כבוד היושב-ראש, אין על זה פיקוח

איציק דניאלי:  אני מכיר אנשים שמייבאים ללא הרף

אליהו דלל: אני רוצה לרשום את ההערה הזו בפרוטוקול

אליהו דלל:  זה חלק מהמסקנות שלנו

איריס סעדון: אני מבקשת להשלים

איריס סעדון:  זה נכון שהוא יכול להביא הרבה פעמים 75 דולר, אבל אנחנו עדיין בודקים אם זה אכן ייבוא אישי

איריס סעדון:  זאת אומרת, עדיין יש בדיקה, ויש מעקב אחרי הדברים האלה, ויש ניהול סיכונים

איריס סעדון:  ואם אנחנו רואים אדם שמביא בתדירות מאוד גבוהה יבוא ואנחנו חושדים שזה באמת הופך לייבוא מסחרי, אז אנחנו יודעים גם ל - - -     

אליהו דלל: האם היו מקרים כאלה?     

איריס סעדון: כן, היו

איריס סעדון:  לאו דווקא בתחפושות וצעצועים, אבל בתחומים אחרים אנחנו רואים אנשים ש - - -      

איציק דניאלי: כבוד היושב-ראש, אני לא יודע אם סיירת בדואר ובמקום אליו מגיעות החבילות

אליהו דלל: לא סיירתי, אבל ראיתי סרטים

איציק דניאלי: אני מציע לך לסייר שם

איציק דניאלי:  מה שקורה שם הוא מדהים

איציק דניאלי:  אני לא יודע איך האכיפה מתבצעת

איציק דניאלי:  אני ראיתי שמדי יום יורדות שם מאות אלפי חבילות

איציק דניאלי:  אני לא יודע איך אפשר לבצע אכיפה מדגמית

איציק דניאלי:  אם אתה שואל אותי, אני מאמין שברגע שיבטלו את ה-17% יהיו פחות חבילות

איציק דניאלי:  צריך להגביל בצורה כלשהי

אליהו דלל: עמוס נחום, בבקשה

עמוס נחום: עמוס נחום, עוזר של איציק דניאלי

עמוס נחום:  אחרי 30 שנות ניסיון ברחבי העולם, וגם בייצור בגדי ילדים, אני חסיד נלהב מאוד של השיטה האמריקאית

עמוס נחום:  כידוע, אמריקה פתוחה, וכלי נשק והכול

עמוס נחום:  אבל יש דברים שהם נטועים עמוק עמוק באוכלוסיית ילדים

עמוס נחום:  לא יכול להיות שאדם ייצר בגדי ילדים ויביא לארצות הברית כל מוצר

עמוס נחום:  ואני לא אומר שלא מכניסים

עמוס נחום:  הסינים מציפים ומציפים

עמוס נחום:  במשך השנים התגברו על זה בצורות שנות

עמוס נחום:  למשל, ATF היא היחידה שמתעסקת באלכוהול, טבק או באש

עמוס נחום:  אלה אנשים שמתעסקים בחומרי נפץ

עמוס נחום:  הם לא שייכים ל-FBI ולאף סוכנות

עמוס נחום:  היחידה מאוד עצמאית

עמוס נחום:  יש להם אכיפה בכל ארצות הברית

עמוס נחום:  מי שנוסע, למשל, מווירג'יניה ועולה לצפון, לא יכול להעביר זיקוקים

עמוס נחום:  כולם קונים את זה בדרום, אבל הם לא יעיזו להעביר זאת לצפון

עמוס נחום:  מעבירים כי זיקוקים באמריקה זה עניין יום יומי

עמוס נחום:       הרנטגן הוא דבר גדול מאוד באכיפת הכנסת מוצרים לארצות הברית

עמוס נחום:  אי-אפשר לבדוק היום מכולה-מכולה

עמוס נחום:  ארצות הברית פטרה את זה בבדיקות רנטגן

עמוס נחום:  אי-אפשר לפטור מיליוני מכולות שנכנסות

איריס סעדון: גם אצלנו בארץ

איריס סעדון:  יש לנו משקפים ואנחנו רואים מה קורה

איריס סעדון:  אותו הדבר בדואר

איריס סעדון:  יש משקפים ורואים מה יש בחבילה

אליהו דלל: נציגת המכס, האם כל חבילה עוברת שיקוף או שזה מדגמי? 	 

איריס סעדון: אין לי את הנתונים המדויקים

איריס סעדון:  אני לא חושבת שכל חבילה עוברת, אבל מבחינה ביטחונית זה כן עובר את הביטחון של הדואר עצמו

איריס סעדון:  ברגע שהם רואים מוצרים שצריכים אישור תקשורת, או שהם רובי הצעצוע, הם שמים אותם בצד לבדיקות המכס

איריס סעדון:  זאת אומרת, יש פיקוח

איריס סעדון:  זה לא שהכול נכנס

איריס סעדון:  זה נכון שיש כמות עצומה, אבל יש בדואר גם שיקוף

עמוס נחום: נכון, ההזמנות מגיעות הביתה

עמוס נחום:  קופסא לא תצא מאשנב של הדואר, אלא אם כן אתה מראה תעודת זהות תקנית

עמוס נחום:  בארצות הברית אף אחד לא יכול לקנות היום שום דבר מבלי להציג תעודת זהות, מי אתה, מה אתה

עמוס נחום:  קטין לא יכול בשום מקום זיקוקים או כל דבר אחר בלי תעודת זהות והורים

עמוס נחום:  האכיפה גם בייבוא צריכה להיות מאוד סטנדרטית

עמוס נחום:  לדעתי, זה לא כול כך קשה

אליהו דלל: עמוס, תודה

איריס סעדון: המכס באמת אוכף בהתאם למדיניות של הרשויות המוסמכות

איריס סעדון:  אנחנו מבצעים את האכיפה, אנחנו לא קובעים איזה תקינה להחיל

איריס סעדון:  אני לא יכולה לאכוף תקן אם הוא לא נמצא לי בחוק

אליהו דלל: איריס, תודה

אליהו דלל:      משטרת ישראל, אני רוצה לקבל מכם, אם אפשר, נתונים או דברים שאתם עושים

אליהו דלל:  האם קיבלתם תלונות בנושאים אלו?     

שרון גל: שרון פרג', ראש מעבדת חבלה במטה הארצי

שרון גל:  אין לי נתונים לגבי מספרים, אבל הם בהחלט עומדים בנתונים ש"בטרם" הציגו כאן

שרון גל:  אני לא יכול לדבר על אכיפה כי אנחנו לא בנושא הזה

שרון גל:  אנחנו בצד שמטפל בצעצועים המסוכנים, ואני מדבר על צעצועים שמכילים חומרים פירוטכנים ופחות על תחפושות

שרון גל:  הנזקים יכולים להיות בהחלט מחרידים

שרון גל:  לעיתים אלו נזקים בלתי הפיכים לילדים

שרון גל:  זה אובדן ידיים, עיניים

שרון גל:  זה קורה כל שנה, מהסיבה שלא רק זיקוקים נכנסים, נפצים או דברים אחרים שנמכרים, אלא ילדים לוקחים היום כוורות זיקוקים שמגיעות לשוק ומפרקים אותן אחת לאחת

שרון גל:  הם לוקחים קנה והם לא מודעים לזה שברגע שהם מנסים להצית אותו הוא פועל מיידית, ואז זה מתפוצץ להם ביד

שרון גל:  הם חושבים שזה סוג של נפץ כי מבחינתם כי בכל חומר דליק, אמורים לחכות כמה שניות, להשטיח ולשמוע בום יפה

שרון גל:      לגבי האכיפה - ככל שנצליח ליצור מצב שזה בכלל לא יגיע לשטח, אז זו הדרך לשמור על הילדים

שרון גל:  אני לא יודע איך באמת עושים את זה, האם דרך המכס, ייבוא או אכיפה

שרון גל:  אבל המוצרים האלה מכילים תערובות פירוטכניות, שמטרתן להתפוצץ כשמפעילים אותן

שרון גל:  ככל שמחזיקים את זה יותר קרוב לגוף, אז הנזקים בהתאם

אליהו דלל: קודם כול, אני חייב להחמיא למשטרת ישראל וגם לכבאים

אליהו דלל:  עוד מעט נשמע גם את הכבאות

אליהו דלל:  אני יודע שטיפלתם בלא מעט מקרים בשנים האחרונות

אליהו דלל:  ישר כוח

אליהו דלל:  נציגי הכבאות, איציק ציין קודם את השריפות שהיו

אליהו דלל:  הייתי רוצה לשמוע איפה אתם נמצאים בתמונה

רינת ויינר: שלום

רינת ויינר:  רינת, קמ"ד ניו מדיה בכבאות והצלה - ענף הסברה

רינת ויינר:  מדי שנה אנחנו לפני פורים יוצאים בהסברה לציבור ומפנים את תשומת ליבו לרכוש תחפושות בעלות תו תקן, וכמובן להרחיק ממקור חום ואש

רינת ויינר:  בנוסף, מזהירים את הציבור מצעצועים מסוכנים כמו נפצים וזיקוקים

רינת ויינר:  אנחנו עושים את ההסברה הזו בעלונים של משרד החינוך, בדיגיטל של כבאות והצלה, וגם מול השותפים שלנו: ארגון "בטרם", משרד החינוך, שלטון מקומי, רשויות מקומיות ומד"א

רינת ויינר:  אנחנו פונים גם לצוותי ההוראה וגם להורים ולילדים באמצעות הדיגיטל ובאמצעות הדרכות של לוחמי אש שמגיעים לבתי ספר ולגני ילדים, ובעיקר לגני חובה, ועושים את ההסברה הזו

רינת ויינר:      	לגבי נתונים - המקרים האלה מגיעים בעיקר למד"א

רינת ויינר:  כלומר, אין לי נתונים של שריפות בנושא זה כי זה מטופל לרוב על ידי מד"א

אליהו דלל: האם אתם מבצעים חקירות שהשריפה היא כתוצאה מאותם מוצרים ומאותן תאונות פירוטכניקה, וכך הלאה?     

רינת ויינר: כן, בוודאי

רינת ויינר:  אנחנו עובדים בשיתוף פעולה הדוק מול מד"א

רינת ויינר:  אם ישנם אירועים, אנחנו מפרסמים אותם יחד ומסבירים לציבור

רינת ויינר:  אנחנו כבר מתחילים לצאת בהסברה הזו לציבור כי הציבור מתחיל לקנות תחפושות ממש בימים הקרובים, ולכן ההסברה צריכה לצאת בזמן ומבעוד מועד כדי שהתחפושות שיירכשו יהיו באמת בעלות תו תקן

אליהו דלל: תודה

אליהו דלל:  האם יש פה מישהו מהרשויות המקומיות?     

יובל רביבו: יובל רביבו, אני ראש מדור נוער במשטרה

יובל רביבו:  כבכל שנה אנחנו עושים פעילות בחג פורים בשיתוף פעולה של משרדים שונים

יובל רביבו:  הוא לא רק בצעצועים מסוכנים אלא גם באלכוהול, סמים וכד'

יובל רביבו:  יוצאת ליחידות השטח פקודת מבצע

יובל רביבו:  אנחנו נערכים מבעוד מועד

יובל רביבו:  עיקר העיסוק הוא, כמובן, לא בנפצים הבודדים אלא בכמויות גדולות שנתפסות, ושוב, בשיתוף פעולה עם משרד הכלכלה, שהוא הגורם שאמור לטפל באירוע הזה

יובל רביבו:  התיקים שנפתחים בהיבט הפלילי, הם לרוב תיקים שמלווים בעבירה נלווית

יובל רביבו:  זאת אומרת, זה לא קטין שהחזיק נפץ, אלא שכתוצאה מהנפץ קרה משהו או שעבירה נוספת היתה מעורבת, ופה אנחנו נכנסים לתמונה ומבצעים חקירות פליליות

יובל רביבו:  עד כאן

אליהו דלל: שאלת המשך למשטרה ולשלטון המקומי, שאני רואה שלא נמצא פה

אליהו דלל:  קודם העליתי את נושא הרעש

אליהו דלל:  אין ספק שנושא הרעש בהקשר פירוטכניקה או זיקוקים הוא נושא שצריך לקחת אותו ברצינות עכשיו בגלל המלחמה ובגלל שישנם לא מעט אנשים פגועי נפש וכאלו שסובלים מרעשים

אליהו דלל:  אין ספק שזה מפחיד

אליהו דלל:  השאלה היא האם אתם מקבלים תלונות

אליהו דלל:  ואם כן, מה אתם עושים

אליהו דלל:  אני מניח שישנם כאלה שפונים למוקד העירוני, ובעיקר למוקד המשטרה, כשהם שומעים רעשים אלו

אליהו דלל:  האם זה מגיע אליכם? מה אתם עושים במקרים האלה?     

יובל רביבו: אני לא רואה פה נציג אג"מ משטרת ישראל

יובל רביבו:  הוא יכול לתת את התשובה, ולא אני

יובל רביבו:  אני בתחום החקירות כך שקשה לי להתייחס לי לשאלה זו

אליהו דלל: תעלי את רות דיין ממרכז השלטון המקומי כדי להנחות את המוקדים העירוניים ברשויות שצריך לטפל בדברים האלה, כאשר הם ישנם, דרך השיטור העירוני כדי להרתיע וגם כדי לתפוס את אלו שגורמים לבעיות רעש

אליהו דלל:  גם רעש הוא נושא פלילי

יהושע רבינוביץ: שלום

יהושע רבינוביץ:  שמי מריה רבינוביץ', ממרכז המחקר והמידע של הכנסת

יהושע רבינוביץ:  שאלה למשטרה, בבקשה

יהושע רבינוביץ:  האם התיקים שאתם פותחים הם כלפי קטינים שמשתמשים בנפצים כשיש מקרה של פגיעה ואתם מגיעים למקרים האלה, או כלפי אלה ש - - -?      

יובל רביבו: לא

יובל רביבו:  יש קטינים ויש בגירים, וזה תלוי באירוע

יובל רביבו:  לגבי קטינים - אנחנו משתדלים מאוד לא להתעסק עם קטין שהחזיק נפץ

יובל רביבו:  אבל אם לנפץ מתלווה עבירה פלילית נוספת, אז אנחנו נכנסים לתמונה ופותחים תיק חקירה ומנהלים חקירה

יהושע רבינוביץ: זה גם עניין של מודעות הקטינים, ועד כמה הם בכלל יודעים

איציק דניאלי:   למה לא לחקור את הקטין מהיכן הוא קנה את זה?      

יובל רביבו: שוב, תלוי מה

יובל רביבו:  אם הגענו לביתו של קטין שבביתו נתפס מאגר גדול, אז ברור שעושים גם את זה

יובל רביבו:  אבל אנחנו לא נוגעים בקטין הבודד שמתנהל עם נפץ בודד

יובל רביבו:  לרוב זה בכמויות שנתפסות או בחיפושים או בשיתוף פעולה עם משרד הכלכלה בעסקים כאלו ואחרים, ואז אנחנו כן נכנסים לתמונה

אליהו דלל: אבל יכול להיות שדרך אותו בודד אתם מגיעים למה שצריך להגיע, כי אחרת לא תגיעו לזה בשום פנים ואופן

יובל רביבו: נכון

יובל רביבו:  שוב, העיסוק העיקרי של הטיפול בצעצועים מסוכנים הוא לא בידי משטרת ישראל

יובל רביבו:  חשוב להגיד שאנחנו מסייעים ונמצאים שם ובאמת מעורבים, כבכל שנה, גם בעיסוק בפעילות הזו

יובל רביבו:  אבל אנחנו באמת משניים לכל מה שקשור לצעצועים מסוכנים

יהושע רבינוביץ: מכאן נובעת השאלה הנוספת למשרד החינוך אולי מבחינת המודעות של הקטינים על איסור שימוש בחומרים האלה

אליהו דלל: רותם, יש כאן שאלה

אליהו דלל:  לגבי פעולות הסברה שנעשות בבתי הספר - האם ישנן איזשהן פעולות הסברה שנעשה על ידיכם, חוץ מחוזר מנכ"ל? הרי יש קציני בטיחות ברשויות המקומיות, שאותם אתם מדריכים

אליהו דלל:  בעבר נתתי אפילו הרצאות בנושאים אלו

רותם זהבי: אנחנו לא מנחים להגיע לבתי הספר לקראת פורים בצורה ממוקדת

רותם זהבי:  הקב"ט נמצא בקשר יום יומי

רותם זהבי:  ברור שיש דריכות לקראת פורים בכניסה

אליהו דלל: אולי כדאי להגביר את הדברים האלה גם בקרב הילדים

תמי ברנע:   לא רק שזה הסכנה, אלא שזה גם לא חוקי

יהושע רבינוביץ: כן, שזה לא חוקי

יהושע רבינוביץ:  זה פחות לאגף הבטיחות ויותר להסברה

אליהו דלל: כן

אליהו דלל:  אני חושבת שאתם צריכים לגעת בנקודה הזו באיזושהי צורה גם מבחינה החוקית

אליהו דלל:  כלומר, יש פה גם סכנה וגם עניין פלילי

אליהו דלל:  מי שמביא דבר כזה צריך להבין שהוא עובר פה עבירה

אליהו דלל:      אדוני, בבקשה

דניאל ברינר: דניאל ברינר, המשרד לביטחון לאומי

דניאל ברינר:  המשרד עשה עבודה בין-משרדית משותפת למשרד הכלכלה

דניאל ברינר:  אם ישנם ניואנסים בדבריי שהם לא מדויקים, אז תתקנו אותי

דניאל ברינר:  שרון ואחרים התייחסו פה לחומרי נפץ

דניאל ברינר:  שוב, תחפושות הן לא מן העניין

דניאל ברינר:  משרד הכלכלה עוסק בדברים שהם תוך כדי עיסוקו

דניאל ברינר:  כלומר, אני כפוף למשרד הכלכלה אם יש לי עסק

דניאל ברינר:  אם אני אדם פרטי, שעושה שימוש פרטי, אני לא קשור למשרד הכלכלה

דניאל ברינר:  הוא לא הרגולטור שלי

דניאל ברינר:  הצוות הבין-משרדי הבין שיש פער כי יש שימושים שכן מותרים בקטגוריות שונות

דניאל ברינר:  למשל, קטגוריה אחת זה זיקוקים ליום הולדת, וזה לא נאכף

דניאל ברינר:  למרות שיש פה פער, אני לא אתייחס לזה כרגע כי זה לא רלוונטי לדיון

דניאל ברינר:  הקטגוריות של הזיקוקים הן מאוד מאוד מורכבות כי הן מוגדרות לפי החומרים שיש בהה

דניאל ברינר:  ולכן, בסיטואציה שבה אדם פרטי נתפס עם איזשהו חומר, היכולת להביא אותו לדין היא מורכבת כי צריך להביא את זה למעבדת תמר, כשהעלות של זה היא 50,000 שקל למקרה

דניאל ברינר:  סביב זה נוצר פער כי אצל עסקים זה כן נאכף, ואילו אצל גורם פרטי, שמחזיק בקצה, אפילו אם הוא בגיר – האפליה בינו מאוד מורכבת

דניאל ברינר:       כדי לענות על הצורך הזה, אנחנו, הצוות, הכריז להמליץ על זיקוקים מקטגוריה 2 כחומר נפץ

דניאל ברינר:  ואז, למעשה, הפללתי בעניין של חומרי נפץ

דניאל ברינר:  כמו שאמר היושב-ראש, כמו שהוא לא מחזיק טיל לאו, הוא גם לא יחזיק חזיז וכו'

דניאל ברינר:       עלו קשיים בנושא הפללה מול הפרקליטות ואיך אנחנו מוכיחים שזה קטגוריה 2 או לא

דניאל ברינר:  בסופו של דבר, ירדו מול משטרת ישראל לרזולוציות

דניאל ברינר:  ושרון יכול לחזק פה או לתקן את דבריי

דניאל ברינר:  משטרת ישראל הגדירה את הפריטים המשמעותיים, שאליהם ה חשופים שזה כוורות ו - - - ופגזים

דניאל ברינר:  שרון תיאר שילד מפרק כוורת ומצית

דניאל ברינר:  אם זה נתפס היום, אז זה פלילי

דניאל ברינר:  אבל זה נקבע בהוראת שעה

דניאל ברינר:  לא היתה הכרזה קבועה

דניאל ברינר:  לדעתי, הוראת השעה הוארכה בפעם השנייה

קריאה:   עד ל-5 בינואר 2025

אליהו דלל: האם אתם ממליצים לעשות תיקון לחוק?      

קריאה:   יש כבר הוראת שעה

דניאל ברינר:   ההמלצות של הצוות הונחו והן ברורות

דניאל ברינר:  המצב הפוליטי שהיה, שבו נפלה הממשלה, קצת השפיע עלינו

דניאל ברינר:  אבל, בגדול, יכול מאוד להיות שזו ברכה מאחר והכוונה שלנו היא לבחון את ההשפעה של הוראת שעה, ולראות אם היא באמת צמצמה ונתנה מענה מספק, או שיש עוד פערים שצריך להשלים

דניאל ברינר:  בגדול, המתווה שהצוות הציע ושהתקדם, נראה נכון

דניאל ברינר:  שרון, אנחנו צריכים לדעת עד כמה זה השפיע ברמת השטח, כמות אירועים וכו'

דניאל ברינר:  במאמר מוסגר אציין שהצוות מיפה את כל חיי הזיקוק וחומר הנפץ

דניאל ברינר:  יש לו המלצות רוחביות לאורך כל חיי הזיקוק, החל משלב הייבוא וכלה בשלב ההשמדה

דניאל ברינר:  כן כדאי - - - שאנחנו מודעים לנושא

דניאל ברינר:  אנחנו מבקשים לתת לו הסדרה רגולטורית ולעשות יישור קו מול הרגולטורים בנושא

רותם זהבי: יש במשרד הכלכלה ועדה שממונה על נושא צעצועים מסוכנים

רותם זהבי:  אני הייתי מוזמן אליה הרבה מאוד שנים

רותם זהבי:  היא עוסקת בסוגיית בצעצועים מסוכנים במדינת ישראל בכתב מינוי של שר הכלכלה

רותם זהבי:  מה שהם עושים זה משהו אחר

אליהו דלל:   סגנית הממונה על התקינה, אמרת קודם שתקן 562 מדבר רק על תחפושות, נכון?     

אלכסנדרה ארונין קוזלוביץ: לא, זה התקן על צעצועים

אלכסנדרה ארונין קוזלוביץ:  במסגרת התקן גם תחפושות הן בחלות התקן עכשיו

אליהו דלל: זאת אומרת ש-562 כולל גם תחפושות וגם צעצועים?     

אלכסנדרה ארונין קוזלוביץ:   נכון

אליהו דלל:   הבנתי

תמי ברנע: האם הוועדה לצעצועים מסוכנים מתכנסת? האם היא בתוקף? האם היא פעילה?   

אלכסנדרה ארונין קוזלוביץ: נעשה הפרדה

אלכסנדרה ארונין קוזלוביץ:  אני מינהל התקינה

אלכסנדרה ארונין קוזלוביץ:  יש לי התעסקות עם תקנים רשמיים שזה צעצועים, נקודה

אלכסנדרה ארונין קוזלוביץ:  צעצועים מסוכנים, שהם בכלל לא צעצועים, נמצאים במינהל אחר, במינהל האכיפה, שמפעיל את הוועדה הזו

תמי ברנע: אז אנחנו שואלים את מינהל האכיפה: האם הוועדה הזו יושבת

תמי ברנע:  האם היא מתכנסת? האם היה לה כתב מינוי או שהוא פג? מה המצב? מדוע משרד הכלכלה לא שלח מישהו מהוועדה, אם היא קיימת?     

רותם זהבי: אלי, זו ועדה מרכזית מאוד

רותם זהבי:  היא עוסקת לאורך כל השנה בסוגיות האלה

איציק דניאלי:   אני הייתי בעבר יושב-ראש הוועדה

איציק דניאלי:  מיהו היום יושב-ראש הוועדה?     

תמי ברנע: נאוה זקן

תמי ברנע:  למה לא שלחו אותה?      

אופיר פלוט: לא הסתדר לה להגיע

אופיר פלוט:  אני מטעם הממונה על האכיפה

אליהו דלל: תעביר, בבקשה, לנאוה, או למישהו אחר, שאני מבקש לקבל דוח מה עשתה הוועדה הזו בשנה האחרונה

אליהו דלל:  אנחנו רוצים לראות אם יש המלצות שנוכל גם ליישם במסגרת הוועדה שלנו לזכויות הילד

אליהו דלל:  יכול להיות שהם צריכים את העזרה שלנו בנושא חוקי

רותם זהבי: הם היו תמיד עושים ישיבה לקראת פורים, והיו מזמינים אותנו

רותם זהבי:  היינו עושים פלקטים משותפים והפצה מיוחדת ופעולות שונות

רותם זהבי:  זה כאילו שהוועדה נעלמה

רותם זהבי:  לפני ארבע שנים היא יזמה אפילו לעשות משהו עם תנועות הנוער וכו'

אופיר פלוט: מבחינת יושבת-ראש הוועדה, נאה זקן, היא כן פועלת במישור

אופיר פלוט:  אני לא יודע להגיד מבחינת הוועדה או מבחינת המשרד, אבל אני כן יכול להגיד שאנחנו ממשיכים לפעול, גם מבחינת הדוברות שלנו, וגם מבחינת משרדים נוספים איתם אנחנו עובדים, על נושא צעצועים מסוכנים

אופיר פלוט:  זה חלק מהמבצע שלנו

אופיר פלוט:  אנחנו גם לוקחים את העיריות יחד איתנו ואנחנו עושים את זה גם עם רישוי עסקים

אופיר פלוט:  אנחנו עושים את זה ואנחנו מצרפים הרבה לנושא

אופיר פלוט:  מבחינת המבצע, משרד החינוך, ספציפית, פחות רלוונטי

רותם זהבי: הוא רק אחראי על 2 מיליון תלמידים

אופיר פלוט:   לא, אני מדבר על המבצעים של בתי העסק

אופיר פלוט:  חלילה לא על הבית ספרי או על המסגרת החינוכית

אופיר פלוט:  אני כמובן אעביר

עינת שגיא אלפסה: ההסברה היא החלק החשוב, במיוחד כשאנחנו מדברים על ילדים או על הורים כי בסוף ההורים אחראים על הילדים

עינת שגיא אלפסה:  כל מה שאנחנו פה כרגע על רגולציה הוא יפה וטוב

עינת שגיא אלפסה:  אבל, בסופו של דבר, ההסברה היא הדרך להגיע אליהם

עינת שגיא אלפסה:  אנשים לא יודעים את כל מה שדיברנו פה כרגע

עינת שגיא אלפסה:  קפצונים לא נמצאים תחת הקטגוריה של צעצועים אצל אלכסנדרה, אבל הם נמכרים בחנויות צעצועים וילדים והורים מתייחסים אליהם כצעצועים

עינת שגיא אלפסה:  אם לא נעשה הסברה כמו שצריך, וכולנו ביחד, ולא שכל אחד פה יעשה נקודה קטנה, אז ימשיכו לחשוב שזה צעצוע ושקפצונים זה שטויות

עינת שגיא אלפסה:  ואז זה לא רק קפצונים אלא כוורות, ועוד אצבעות ייקטעו ועוד ילדים יתעוורו, וחבל

אליהו דלל: אני חושב שאנחנו צריכים להמליץ פה באמת שיהיה שיתוף פעולה בין משרד הכלכלה, המשרד לביטחון פנים ומשרד החינוך בנושא הזה

אליהו דלל:  לצאת לפעולות ולתכלל את הנושא הזה

אליהו דלל:  כלומר, לעשות פעולות הסברה וחינוך בבתי ספר בצורה משותפת

אליהו דלל:  וגם הסברה לקהל הרחב

דניאל ברינר: סליחה, אדוני היושב-ראש, מה השייכות של המשרד לביטחון לאומי למבצעים האלה?     

אליהו דלל: זה לא עניין של מבצע

אליהו דלל:  אני דיברתי על הסברה ועל תכלול

אליהו דלל:  קודם פרגנתי אפילו למשרד לביטחון פנים, שעושה את העבודה יחד עם משרד הכלכלה והממונה על התקינה

אליהו דלל:  לכן, חשבתי שאם תתכללו ביחד את העבודה, גם בתחום החינוך וההסברה, אז זה יהיה לתועלת

אליהו דלל:  אין ספק ששני המשרדים המרכזיים בקטע הזה הם: משרד החינוך ומשרד הכלכלה

תמי ברנע: משרד הבריאות מוביל את התוכנית הלאומית לבטיחות ילדים

תמי ברנע:  השאלה היא מי יתכלל את זה

רותם זהבי: אבל הם לא מתעסקים בזה

דניאל ברינר: כמובן שנסייע ככל שנתבקש

דניאל ברינר:  אבל חשוב שזה יהיה מוגדר ברמה הזו

אליהו דלל: בסדר

אליהו דלל:  אני יכול להגיד שהמשרדים המובילים בקטע הזה הם משרד החינוך ומשרד הכלכלה, וגם משרד הבריאות, והמשרד לביטחון פנים יסייע, ככל הניתן

אליהו דלל:  הינה, ציינתי ודייקתי

אליהו דלל:      בבקשה

שירן מזרחי: שירן מזרחי, מינהל התקינה

שירן מזרחי:  בהמשך לנושא ההסברה, עליו דיברנו כעת, אני רוצה לחזור אחורה לייבוא האישי שעלה

שירן מזרחי:  אנחנו, מינהל התקינה, חלק מקבוצת עבודה של ה-OECD, שבה אנחנו מעלים סוגיות גלובליות שונות שקשורות לבטיחות מוצרי צריכה

שירן מזרחי:  אחד הנושאים הכי חמים בשנים האחרונות הוא הקנייה האינטרנטית

שירן מזרחי:  זוהי סוגיה שמתמודדים עימה בכל העולם

שירן מזרחי:  הפתרון שהועלה הוא לא חסימת הייבוא ובדיקת כל מוצר שנכנס לארץ, כי זה פשוט לא ישים

שירן מזרחי:  מה שאנחנו עושים, ועשינו גם במימון של זהבה, של התוכנית הלאומית, זה שקידמנו קמפיין מאוד יפה של קנייה אינטרנטית

שירן מזרחי:  לדעתי, הקמפיין הזה היה לפני למעלה משלוש שנים

שירן מזרחי:  כל שנה אנחנו מעלים את זה על סדר-היום, ועכשיו, לקראת פורים, אנחנו נותנים להורים כלים איך לדעת שהמוצר שהם קונים הוא בטיחותי

שירן מזרחי:  לדוגמה, הרי אמרנו בהקשר של התחפושות ש-562 זה אימוץ תקן אירופאי - EN71

שירן מזרחי:  כשהורה נכנס לקנות באתר אינטרנט, הוא יכול לראות שם האם המוצר עומד בתקינה זרה, האם יש הוראות שימוש מפורטות, האם יש כתובת לפנות אליה לאחר הרכישה, האם קיימת ביקורת על המוצר ברשת

שירן מזרחי:  כלומר, כל מיני כלים וטיפים שאנחנו נותנים להורים כדי שהם יידעו שהמוצר שהם מזמינים הוא באמת בטיחותי ויכול לעמוד בדרישות התקן

שירן מזרחי:  מלבד זה, בסמוך לפורים, אחרי פעולות אכיפה של עשרות נטילות בשווקים שאנחנו עושים, אנחנו מפרסמים

שירן מזרחי:  יש לנו פורטל מאוד יפה, שאותו מכירה גם עינת

איציק דניאלי:   אבל זה רק תחפושות

שירן מזרחי: ממש לא

שירן מזרחי:  כדאי שתכירו, פורטל הבטיחות למוצרי צריכה

שירן מזרחי:  בפורים האחרון פרסמנו עשרה ריקולים, סיכונים של רעילות ודליקות וחנק

שירן מזרחי:  כל הפרטים מופיעים

שירן מזרחי:  אנחנו מעלים מדי שבוע ריקולים

שירן מזרחי:  זה אתר שהוא מאוד מאוד דינמי ומשתנה

שירן מזרחי:  וכן, גם השנה אנחנו נעסוק בפעילות הסברתית ברשתות החברתיות: בטיק טוק, בפייסבוק, באינסטגרם, באתר שלנו, ובכל מקום אחר

שירן מזרחי:  כלומר, הסברה, כפי שנאמר פה, היא מאוד מאוד חשובה

שירן מזרחי:  מאוד חשוב לעשות את זה בשיתוף פעולה עם המשרדים

שירן מזרחי:  זו הדרך בייבוא אישי

שירן מזרחי:  אני לא רואה שום דרך אחר לעצור יבוא אישי בכניסה לארץ

שירן מזרחי:  כשאתה טס לחו"ל אתה קונה תחפושת או צעצוע לנכד

שירן מזרחי:  האם תלך לבדוק אותו? אתה יוצא מנקודת הנחה

שירן מזרחי:  אגב, לצערי, לא כל מוצר שנמצא בשווקים עומד בדרישות התקן הרשמי, ולכן אנחנו שם

שירן מזרחי:  וגם פה אנחנו נותנים טיפים איך לדעת שהמוצר עומד בדרישות התקן

שירן מזרחי:  לדוגמה, אם אין מדבקה עליה כתוב שם היבואן או ארץ הייצור, זה מעלה תהיות לגבי דרישות יותר חמורות בהן המוצר לא עומד, כמו פתלטים

שירן מזרחי:  במקצועי אני מנהלת תחום כימיה בתקינה, ואני עוסקת בכל העניין הזה של צעצועים ומוצרי ילדים ותינוקות בתחום הכימיה

שירן מזרחי:  יש לנו אפשרות גם לאתר מוצרים לא רשמיים

שירן מזרחי:  יש לנו מפקחים נהדרים שעושים עבודת קודש בכל הארץ

אליהו דלל: האם יש מוצרים שאי-אפשר בכלל לייבא אותם בייבוא אישי?     

שירן מזרחי:   כל מה שלא נמצא בצו יבוא אישי

אליהו דלל:   מה? האם יש מוצרים שאסור להביא אותם בייבוא אישי?     

אלכסנדרה ארונין קוזלוביץ: כן

אלכסנדרה ארונין קוזלוביץ:  למנגלים על גז צריך אישור מיוחד

אליהו דלל:   יפה

אליהו דלל:  זרעים שונים של ירקות ופירות, וכך הלאה?     

אלכסנדרה ארונין קוזלוביץ:   זה משרד החקלאות

אלכסנדרה ארונין קוזלוביץ:  אלו דרישות אחרות

אליהו דלל:   זאת אומרת, יש מוצרים

אליהו דלל:  אמרתם שאי-אפשר לאסור

שירן מזרחי: אני מדברת על כל מה שקשור לתקינה רשמית בתחום של מינהל התקינה

אליהו דלל: יש מוצרים בתקינה רשמית או בתקינה לא רשמית שאסור לייבא

שירן מזרחי: אבל לא מוצרי צריכה פרופר

אליהו דלל: למה לא? אני רוצה לקנות עכשיו זרעים ולשים אותם בגינה

שירן מזרחי: לא, זה רגולציה אחרת

קריאה:   אני אומר לך באחריות שאתה יכול להביא בייבוא אישי

אליהו דלל: אבל אומרים שזה אסור

אליהו דלל:  יש הבדל בין לאסור לבין אכיפה

אליהו דלל:  אני שואל את השאלה כי נאמר שאי- אפשר לאסור

אליהו דלל:  יכול להיות שאפשר לאסור אבל אי-אפשר לאכוף

אליהו דלל:  גם זו אפשרות

אליהו דלל:  אם יש היום מוצרים שאסור לייבא אותם,  ואני אני שומע מכם שכן, אז למה לא להכניס את אותם מוצרים לא תקניים ואת חומרי הנפץ השונים לשימוש אישי כמו קפצונים, ואני לא יודע מה, כי אני באמת לא מכיר דברים אחרים, ודיברנו קודם על זיקוקים שכן אפשר לייבא אותם בייבוא אישי - - -     

שרון גל: אתה לא יכול לייבא זיקוקים

שרון גל:  רק יבואן רשמי יכול לייבא חומרי נפץ או - - -     

אופיר פלוט:   רק למי שיש את האישור הרשמי

אליהו דלל: האם אני לא יכול לייבא זיקוקים בייבוא אישי?      

אופיר פלוט: לא

אליהו דלל: יפה, עניתם לי על השאלה

אליהו דלל:  אז אותו הדבר אני יכול לקחת סעיפים מכס שקשורים לתחפושות או לדברים אחרים מסוכנים ודליקים ולהגיד: אני לא רוצה לייבא אותם בייבוא אישי

שירן מזרחי: אתה יכול לעשות

שירן מזרחי:  השאלה אם זה פרקטי ונכון לעשות את זה היא שאלה אחרת

אליהו דלל:   אבל אותו דבר גם פה

אליהו דלל:  אני רואה שיש פה מוצרים שאי-אפשר להביא אותם, אבל יכול להיות שמביאים אותם

דניאל ברינר: ההבדל הוא שהשימוש בזיקוקים וחומרי נפץ הוא לשימושים ספציפיים ולאנשים ספציפיים שמותר להם, ואילו תחפושות זה מה שמותר לכל משפחה להביא

אליהו דלל: אוקיי, אבל עדיין יש תחפושות מסוכנות

אליהו דלל:  אז אם אתה יכול לראות אותן בסעיפי המכס - - -     

איריס סעדון: זה עניין של תקן

איריס סעדון:  סעיפי המכס מדברים על תחפושות

איריס סעדון:  הם לא אומרים: תחפושות מסוכנות או תחפושות לא מסוכנות

איריס סעדון:  תחפושות שאמורות לעמוד בייבוא המסחרי, אמורות לעמוד בתקינה מסוימת

איריס סעדון:  אני פתחתי פה במקביל את צו ייבוא אישי

איריס סעדון:  זיקוקי דינור באמת מופיעים פה בפרט מכס, וכתוב שזה טעון רישיון ממשרד הכלכלה

איריס סעדון:  כלומר, אדם שאין לו את הרישיון הזה לא יכול לייבא את המוצר הזה

אליהו דלל: האם יש תקינה על צעצועים מסוכנים או שאין?      

אלכסנדרה ארונין קוזלוביץ: צעצוע מסוכן נקרא בטעות צעצוע

אלכסנדרה ארונין קוזלוביץ:  זה מוצר מסוכן ואין עליו תקינה

אלכסנדרה ארונין קוזלוביץ:  אין מצב שהוא יעמוד בדרישה טכנית כלשהי

אליהו דלל: אם כך, למה לא עושים תקן לצעצועים מסוכנים?     

אלכסנדרה ארונין קוזלוביץ: צעצועים מסוכנים בכוונה מוחרגים מחלות התקן לצעצועים כי זה לא צעצוע, והם אסורים

אליהו דלל:   את אומרת שהם אסורים

אליהו דלל:  אבל מייבאים אותם, נכון?     

קריאה:   לא אמורים לייבא אותם

אלכסנדרה ארונין קוזלוביץ:   לא, הם אפילו בפרטי מכס אחרים

אלכסנדרה ארונין קוזלוביץ:  זה מוצר אחר לגמרי

אלכסנדרה ארונין קוזלוביץ:  הוא לא מסווג כצעצוע

אליהו דלל:   אם לא אמורים להביא אותם, איך אני יכול למנוע את הייבוא שלהם?     

אלכסנדרה ארונין קוזלוביץ:   זה חומר נפץ

אלכסנדרה ארונין קוזלוביץ:  הם מגיעים  בדרכים אחרות

אלכסנדרה ארונין קוזלוביץ:  זה לא תחת פרט מכס של צעצוע

איציק דניאלי:   בדרך כלל זה הברחות או יבוא אישי כשבאות מיליוני חבילות והצליחו להחדיר – זו השיטה

איריס סעדון: לא, אנחנו לא מדברים עכשיו על הברחות

אליהו דלל:   אני מדבר על צעצועים מסוכנים

איריס סעדון:   נתנו קודם את הדואר כדוגמה

איריס סעדון:  אמרנו שכל החבילות עוברות איזשהו שיקוף של הביטחון של הדואר

איריס סעדון:  אם יש שם משהו שנחשד כמשהו מסוכן, הם שמים את זה בצד

אליהו דלל: מהי ההגדרה של צעצוע מסוכן?     

עינת שגיא אלפסה: כל מוצר שעלול לגרום לנזק, לסנוור

עינת שגיא אלפסה:  מוגדרים שם כמה נזקים למשתמש או לסביבתו

איריס סעדון:   יש לנו עכשיו בדואר את כל סמני הלייזר שנדרשים ב - - -     

מאי גולן:   "צעצוע מסוכן" מוגדר בצו הפיקוח כ"צעצוע אשר השימוש המקובל בו עלול לגרום למשתמש בו או לבני אדם אחרים נזק גופני או לסכן את בריאותם או לגרום להם הטרדה, לרבות צעצוע הפולט אש, צעצוע נפיץ הגורם להתפוצצות, צעצוע שנועד לגרום לגירוי, דימוע או עיטוש, וצעצוע אשר הוא חיקוי של כלי יריה, או הנראה ככלי יריה, כמשמעותו בחוק כלי היריה

מאי גולן: "

עמוס נחום:   עוגות יום הולדת הן מאוד פופולריות היום

עמוס נחום:  האם מישהו ראה כמה זמן בוערים הזיקוקים שמדליקים אותם על העוגות? אם אתה רוצה לקנות את זה היום באמריקה, אתה יכול להיכנס לסופרמרקט

עמוס נחום:  זה כמו נר יום הולדת

עמוס נחום:  זה בוער וזה מסוכן לתינוקות ולילדים

עמוס נחום:  אני ניסיתי לקחת והוציאו לי את זה מהמזוודה

שרון גל: וזה נמצא היום בקטגוריה 1, ואתה יכולה לרכוש את זה בכל סופר

עמוס נחום:   נכון, וזה אסור

עמוס נחום:  זה בוער

רותם זהבי: אז בואו לא נלמד מהאמריקאים

עמוס נחום:   לא אמרתי ללמוד

שירן מזרחי: אני יכולה לספר לכם שממש בתחילת הלחימה הגיע אלינו מידע שהרבה רובים נכנסים בגבולות הארץ במסווה של צעצוע רגיל

שירן מזרחי:  הכנסנו להערכת הסיכונים שלנו, ואנחנו עוצרים כל מה שבחשבון הספק שלו מצוינות המילים "רובה" או "אקדח צעצוע", או משהו כזה

שירן מזרחי:  המכס עשה עבודה נהדרת ונעצרו שם

שירן מזרחי:  אם הייתם רואים את המוצרים שהם קראו להם "צעצועים", ואנחנו צילמנו, ואם הטלפון שלי היה איתי הייתי מראה לכם את הסרטונים שעשינו שם, הייתם יכולים לראות שהגיעו ממש 16M גדולים ואיירסופטים

שירן מזרחי:  היינו בשוק

אליהו דלל: האם זה היה בייבוא אישי?     

שירן מזרחי: לא, זה היה יבוא מסחרי

שירן מזרחי:  זה יבואן שהכניס את זה תחת פרט מכס של 562, וזה לא עונה להגדרת של 562

שירן מזרחי:  כל המוצרים האלה הושמדו

אליהו דלל: מה עשו ליבואן הזה?     

שירן מזרחי: לדעתי, יבואן כזה נכנס למפר אמון באופן מיידי

אליהו דלל: עם כל הכבוד, מה זה הפרת אמון? אחד כזה צריך להיות בכלא

שירן מזרחי: נכון

שירן מזרחי:  יש לנו היום עוד כלים

שירן מזרחי:  יש לנו גם עיצומים כספיים

אליהו דלל:   מה זה הפרת אמון? לא הבנתי

אלכסנדרה ארונין קוזלוביץ: הפרת אמון במושגים של תקינה רשמית זה שבכל משלוח הבא, שהוא מייבא משהו תחת תקינה רשמית, ולא משנה אם זה תחת אותו תקן שבו הוא מעד, הכול נבדק בייבוא לתקופה של שנה

קריאה:   למה לא נפתח תיק חקירה?     

אלכסנדרה ארונין קוזלוביץ:   בוודאי שכן

אלכסנדרה ארונין קוזלוביץ:  זה הכלי המיידי

אליהו דלל: לצערי, זה ביזיון

אליהו דלל:  לאחד כזה נותנים הזדמנות נוספת?     

אלכסנדרה ארונין קוזלוביץ: זו לא הזדמנות נוספת

אלכסנדרה ארונין קוזלוביץ:  זה כלי מיידי להכניס אותו

אליהו דלל: אחד שהביא רובים בייבוא צריך מייד להיכנס לכלא

אלכסנדרה ארונין קוזלוביץ: אני מדברת איתכם על כלל המקרים ואיך זה מתנהל

אלכסנדרה ארונין קוזלוביץ:  אם מישהו ייבא משהו לא תחת תקינה רשמית כי מה שהוא ייבא היה בכלל הפרה של חוקים אחרים, של חוק כלי יריה, אם אני לא טועה, שאסור לייבא דברים שהם דמויי נשק אמיתי, אז, למיטב ידיעתי, המכס מכניס את כל הייבוא שלו תחת זכוכית המגדלת שלו

איריס סעדון: גם זכוכית מגדלת, ומתבצעות גם חקירות

איריס סעדון:  כלומר, אם העבירה היא מאוד מאוד חמורה זה נכנס אלינו לחקירות וגם אפשר לנקוט

איריס סעדון:  הוא ייענש

איריס סעדון:  זה היה עכשיו

איריס סעדון:  זה מתפתח, זה חקירה

אורי בוצ׳ומנסקי: אורי, הייעוץ המשפטי של המשטרה

אורי בוצ׳ומנסקי:  דובר על איירסופט, ואזכיר שלאחרונה היה תיקון של חוק כלי יריה

אורי בוצ׳ומנסקי:  ובהמשך, ככל שהאיירסופטים האלה באמת יוגדרו כדמויי כלי יריה, אז כל ההוראות שנקבעו בתיקון האחרון והצורך ברישיון, כמובן יחולו, ואז ניתן יהיה גם לפתור את המקרים האלה

דניאל ברינר: חשוב להבין שיש הבדל בין המישור הפלילי למישור המינהלי

דניאל ברינר:  הרגולטור פועל בעיקר במישור המינהלי

דניאל ברינר:  חטיבת חקירות במשטרת ישראל או הפרקליטות פועלים במישור הפלילי

דניאל ברינר:  אלו שני צירים מקבילים, שלפעמים נפגשים ולפעמים לא

דניאל ברינר:  ברגע שרגולטור מזהה איזשהו כשל, הוא מגדיל את הבחינה שלו ומנסה למזער שם את הסיכונים

דניאל ברינר:  במקביל, צריך שיהיו רשויות תביעה חזקות ומשמעותיות, ומערכת שמענישה אותם

דניאל ברינר:  אבל זה לא אנחנו - הרגולטורים

דניאל ברינר:  יש פה או פרקליטות או חטיבת תביעות משטרת ישראל, ומעליהם מה שפוסקים בתי המשפט

דניאל ברינר:  רישיונות, שאנחנו שוללים בסיטואציות מסוימות, מוחזרים הרבה פעמים לבעלי הרישיון השלול עקב החלטות שיפוטיות שאין לנו יכולת לשלוט עליהן

איציק דניאלי:   כבוד היושב-ראש דיבר קודם על נושא הרעש

איציק דניאלי:  האם יש אכיפה? דיברנו קודם על המשטרה ועל האכיפה, ואני יודע באופן אישי שיש הרבה דיירים שלא ישנים בלילות כתוצאה מירי של חזיזים, נפצים, הפקקים המסוכנים האלה, וכן הלאה

איציק דניאלי:  אנשים מבוהלים שמא מישהו בכלל יורה עם אקדח אמיתי ברחוב

איציק דניאלי:  איך מתבצעת האכיפה?      

אורי בוצ׳ומנסקי: אין כאן נציג אג"מ שיכול להציג נתונים לגבי פעילות האכיפה

אורי בוצ׳ומנסקי:  אני רק אזכיר שיש התייחסות ספציפית בתקנות מניעת רעש להפעלה באזור מגורים של זיקוקים שנורים לאוויר וגורמים לרעש

אורי בוצ׳ומנסקי:  יחד עם זאת, בתקנות יש גם החרגה לעניין המועדים שקבועים בתקנה 3(ב), ובין היתר גם ליל פורים

אורי בוצ׳ומנסקי:  צריך לשים לב גם לזה

איציק דניאלי:   האם המשטרה מבצעת את האכיפה?     

אליהו דלל: גם המשטרה וגם הרשות המקומית במסגרת השיטור העירוני

אליהו דלל:  אבל לפעמים הם מבקשים לדעת כמה דציבלים, אבל האזרח הקטן לא יכול לבדוק את הדציבלים, עם כל הכבוד

אליהו דלל:  צריך לשים לב לדברים האלה כי נפצים זה רעש בלתי נסבל

אופיר פלוט: אני בדקתי עם יושב-ראש הוועדה

אופיר פלוט:  כיום אין לוועדה באמת סמכויות

אופיר פלוט:  הוועדה כרגע לא מתכנסת, ולכן אנחנו עושים את כל הפעילות שלנו במסגרת המשרד

אליהו דלל: חשוב לרשום שאנחנו מבקשים שהוועדה תתכנס

אופיר פלוט: כמו שאמרתי קודם, אנחנו עושים היום את כל הפעילות שלנו מטעם המשרד ולא מטעם הוועדה

אופיר פלוט:  חשוב שזה יצוין

מאי גולן:   למה היא לא מתכנסת?     

אופיר פלוט: כיום, ממה שאני רואה, אין לוועדה סמכויות, ולכן אין טעם שהיא תתכנס ברגע שאין לה סמכויות אמיתיות בחוק

אליהו דלל: אנחנו נשמח לקבל בכתב מנאוה זקן על פעילויות הוועדה בעבר ומה קורה היום

אליהו דלל:       רות דיין, שלום

אליהו דלל:  אני רואה פה היום מכרים ותיקים

אליהו דלל:  ציינתי קודם את רותם זהבי, וגם אותך, למעלה מעשרים שנה

רות דיין: שלום, נכון

רות דיין:  אנחנו מכירים את הסוגיה והרשויות המקומיות פועלות להסברה בנושא

רות דיין:  כמדינה אנחנו צריכים לחסום את הדברים בשער ולא לרדוף אחר כך אחרי העכברים שהם יצאו, או כל אנלוגיה אחרת שנבחר

רות דיין:  אנחנו חווים את אותם דברים גם בסיגריות האלקטרוניות

רות דיין:  במידה וניתן משפטית, או בכל דרך, חשוב לחסום את הבאת הצעצועים המסוכנים האלה, ולא שנצטרך אחר כך לחפש מי הביא, ואיפה לתפוס אותו, ואיך למנוע סכנה מהילדים שלנו

אליהו דלל: אמרת דברים מאוד נכונים וחשובים

אליהו דלל:  לכן, אנחנו נמצאים פה עם משרד הכלכלה והמכס

אליהו דלל:  צריך באמת לעצור את זה בשער ככל הניתן

אליהו דלל:  מצד שני, אנחנו נמצאים במציאות שהדברים האלה כן נכנסים

אליהו דלל:  איך המרכז לשלטון מקומי משתף פעולה יחד עם משרד החינוך או עם המוקדים עירוניים ולהנחות אותם בנושא פגיעה כתוצאה רעשים למיניהם, שזה אחד הדברים שעליהם אנחנו שומעים, במיוחד היום כשיש לנו את פגועי הנפש ואת המלחמה שהם דברים לא כול כך נעימים?      

רות דיין: ככלל, אתה יודע שהרשויות המקומיות, גם במדורות וגם בסוגיית הזיקוקים ביום העצמאות ובפורים, פועלות להפחית עד כמה שניתן באירועים המרכזיים שמתקיימים כדי  לחסוך מפגועי ההלם באמת את החוויה הזו

רות דיין:  אתה מבין בדיוק כמוני, ואני מאמינה שגם כל החברים האחרים בוועדה, שאתה לא יכול לחסום את זה לגמרי הרמטית

רות דיין:  אתה יכול לפעול, לדבר, להסביר, לקיים שיטור עירוני שיסתובב וייתן מענה כשהוא רואה

רות דיין:  אבל מעבר לזה, אין לנו כלים אמיתיים

רות דיין:  אנחנו לא יכולים לתת דוח

אליהו דלל: אנחנו צריכים את השלטון המקומי בשני נושאים: האחד, בעיקר במוקד עירוני לטפל באותן תלונות שמגיעות למוקד העירוני, יחד עם משטרת ישראל, בנושא הרעש או בתפיסת צעצוע מסוכן

אליהו דלל:  השני, נושא החינוך בבתי הספר, שאותו ביקשתי גם ממשרד החינוך

אליהו דלל:  אני חושב שפעולה שכוללת גם את השלטון המקומי היא מאוד מאוד חשובה

רות דיין: אנחנו נשמח להוציא מכתבים לרשויות המקומיות ולהסב שוב את תשומת ליבן עכשיו לקראת חג הפורים

אליהו דלל:   תודה, מצוין

תמי ברנע:   והרמדאן

אליהו דלל:   אין ספק, והרמדאן

שרון גל: אשמח להגיב

שרון גל:  אני מסכים עם רות שכדאי לעצור את זה איפשהו בקצה

שרון גל:  חשוב לי לציין שהזיקוקים הוחרגו לקטגוריה 2, והם באמת אסורים על פי החוק, וזה זיקוקים, כוורות או פגזים, אני, באופן אישי, כותב עשרות חוות דעת במעבדת חבלה

שרון גל:  לגבי השאלה כמה כתבי אישום מוגשים בסופו של דבר - כמעט כלום

שרון גל:  אם אנחנו עושים את העבודה, עוצרים את זה, כותבים חוות דעת על מסוכנות, מגישים את זה הלאה, ובסוף לא קורה כלום, אז זה, לדעתי, מתחיל את השרשרת

אליהו דלל:   יפה, הערה מאוד מאוד חשובה ונכונה

אליהו דלל:  זה לפרקליטות, וגם לפרקליטות אנחנו צריכים לפנות

מאי גולן:   משרד הכלכלה, בשנים האחרונות ראיתי שהיה מחשבה מחדש על נושא הרגולציה, גם מבחינת תסקיר ממשלתי, שנדון אחר כך כהצעת חוק הפיקוח על צעצועים מסוכנים בוועדת הכלכלה בכנסת העשרים, וגם היתה RIA - טיוטת דוח הערכת השפעות רגולציה, שפורסמה ב-2022

מאי גולן:  האם יש לכם עדכונים לגבי זה? האם התקבלו תגובות ציבור בהקשר של ה-RIA? האם יש מחשבות לעדכן את הרגולציה?      

אופיר פלוט: מבחינת מסגרת החוק של צעצועים מסוכנים, אני יודע שממש בימים אלו רוצים לחדש אותו ולהכניס לו כל מיני סעיפים נוספים שיגבילו ויווסתו את הנושא הזה בצורה מסודרת

אופיר פלוט:  אני מסתמס כרגע, והצפי שזה יונח על שולחן הכנסת ממש בקרוב

אליהו דלל:   רותם, בבקשה

רותם זהבי: צעצועים מסוכנים זה לא רק חומרי נפץ

רותם זהבי:  יש לי ילד במערכת שקיבל חץ בעין לפני כמה שנים והלכה לו העין מאקדח שיורה חיצים

רותם זהבי:  למשל, מעונות היום לא הולכים לפי תקן 1498 של מתקני משחקים

רותם זהבי:  אתה יודע מה זה תקן 1498

אליהו דלל: כן, מתקני משחקים

אליהו דלל:  הייתי בין היוזמים שלו

רותם זהבי: מאחר וזה יקר יחסית, ואתה נכנס לתהליך של רכישה, התקנה ובדיקות וכו', אז מעונות היום וגני ילדים קונים כל מיני צעצועים

רותם זהבי:  הם הולכים לחנות וקונים ב-1,000 - 2,000 מגלשה קטנה או בית קטן מפלסטיק, והילדים מטפסים על זה כשאין משטחים מרופדים

רותם זהבי:  גם זה מסוכן

רותם זהבי:  אני כל הזמן מתעסק עם זה

רותם זהבי:  אני כל הזמן מוציא דפי מידע כאלה ליועצים ולמנהלים ולמנהלי המעונות וכו'

רותם זהבי:  כלומר, גם זה צעצוע מסוכן

רותם זהבי:  נקודת המבט לגבי הסיכון של הילד צריכה לראות איזה אתגרים הצעצוע שם לילד

רותם זהבי:  כשאנחנו מדברים על ילדים, אנחנו תמיד נמצאים במתח בין האתגר לבין הבטיחות המוחלטת

רותם זהבי:  זה מתח שקיים כל הזמן

רותם זהבי:  אתגר זה טוב, הוא מפתח את הילד כי כך הוא לומד

רותם זהבי:  הוא צריך לעלות במדרגות, ולפעמים הוא צריך ליפול כדי שהוא ילמד איך ללכת

רותם זהבי:       לכן, אני חושב שבסיכום שלך צריך להיות שמי שמוביל את כל הדיונים האלה וכו' זו הוועדה המרכזית במשרד הכלכלית

רותם זהבי:  היא צריכה לעשות דיונים לאורך כל השנה

רותם זהבי:  נאוה זקן צריכה לבוא לקראת פורים ולהציג לך מה היא עשתה, ואת ההיערכות לקראת פורים, איזה שיתופי פעולה יש לה, איזה חוקים, תקנות וחקיקות חדשות יש, איזו הפקת לקחים נעשתה מהשנה שעברה, ומה נלמד

רותם זהבי:  אנחנו דנים כל שנה בעניין הזה וצריך לראות איזה תהליך לימודי נעשה

רותם זהבי:  אנחנו ארגון לומד

אליהו דלל: רותם, תודה

אליהו דלל:  זו הערה מאוד מאוד נכונה

אליהו דלל:  תרשמי גם תקן 1498 שעוקפים אותו

אליהו דלל:  לא מביאים לפי התקן

אליהו דלל:      בבקשה

אלכסנדרה ארונין קוזלוביץ: התייחסות לתקן 1498, מתקני משחקים

אלכסנדרה ארונין קוזלוביץ:  מינהל התקינה אחראי על התקן הזה

אלכסנדרה ארונין קוזלוביץ:  התקן הוא בתו תקן

אלכסנדרה ארונין קוזלוביץ:  הרשות המקומית חייבת להכניס בשטחים הציבוריים שלה את המתקן, שיש עליו מתקני משחקים, עם מערכת תו תקן, בתחזוקה שבועית וחודשית וכו'

אליהו דלל: ושתהיה בדיקה חודשית

אליהו דלל:  לידיעתך, הייתי בין כותבי התקן

אלכסנדרה ארונין קוזלוביץ: הממונה על התקינה עושה אכיפה מדי שנה, וכבר שנים ארוכות, של כל הרשויות המקומיות

אלכסנדרה ארונין קוזלוביץ:  כמובן בדיקה מדגמית לאורך כל השנה כדי לבדוק שהרשות המקומית היא במסגרת תו התקן, שהמתקנים שלה הם במסגרת התקן, ושהכול מתקיים כמו שצריך

אלכסנדרה ארונין קוזלוביץ:  העבודה נעשית, והיא שגרתית לאורך כל השנה

אליהו דלל: אני כבר אומר לך שעם זה אין לי בעיה

אליהו דלל:  במקרה הזה אני סומך

אליהו דלל:  אני מכיר את זה היטב בגנים הציבוריים, בגני ילדים ובבתי הספר, ברשויות המקומיות

אליהו דלל:  יש שם איזשהו דף מתי בדקו, מי בדק, וכך הלאה

אליהו דלל:       עלתה פה נקודה לפיה יש מתקנים שלא באים בתו התקן אלא בצורה של צעצועים

אליהו דלל:  למשל, אדם פרטי קונה לנכדו מגלשה בבית

אליהו דלל:  היא לא תקנית, היא לא עברה שום תקן

אלכסנדרה ארונין קוזלוביץ: היא עברה לפי תקן 562

אלכסנדרה ארונין קוזלוביץ:  היא נופלת להגדרת התקן של צעצוע

אליהו דלל:   עוד מישהו רוצה לדבר?     

שי גרינברג: אדוני היושב-ראש, שי גרינברג, ראש מדור הסברה בכב"ה

שי גרינברג:  מהפן שלנו, אנחנו מדברים על גלאי עשן

שי גרינברג:  זה אותו דבר כמו המשחקים

שי גרינברג:  יש לזה יבוא ותקן, וגם מייבאים ללא תקן

שי גרינברג:  אנחנו נלחמים יום יום בהסברה בדבר הזה כדי שיבינו שהתקן הוא מאוד חשוב

שי גרינברג:  גלאי עשן בעל תקן יכול לזהות את השריפה אחרי עשר שניות, וללא תקן הוא מזהה אחרי שבע-שמונה דקות, ואנשים חושבים שיש

שי גרינברג:  בסוף, אנחנו צריכים לחיות ללא חשמל כדי למנוע 90% מהשריפות, אבל זה בלתי אפשרי

שי גרינברג:       אנחנו, בכב"ה, יודעים לצאת לאירוע, לחקור את האירוע, לסגור את האירוע ולכבות, אבל אין לנו יכולת גם לאכוף

שי גרינברג:  אנחנו כל הזמן עובדים בהסברה כי היא דבר מאוד מאוד חשוב

שי גרינברג:  לדעתי, צריך יותר הסברה בדרך של להראות את  הדברים

שי גרינברג:  אני אבא לשלושה ילדים בוגרים

שי גרינברג:  אנחנו כל הזמן פוחדים על הילדים ונמנעים מלהראות להם יד שנפגעה מחזיז או מדבר אחר, ובכך אנחנו פוגעים

שי גרינברג:  הילדים חשופים להכול

שי גרינברג:  כשאנחנו עושים פרסומות בתקשורת ודברים כאלה, אנחנו צריכים קצת להפחיד

שי גרינברג:  צריך שייראו את זה

שי גרינברג:  זה מעודד ועוזר

אליהו דלל: שתי דקות הפסקה

אליהו דלל:   חברים, חזרנו לישיבה

אליהו דלל:       עינת, בבקשה

עינת שגיא אלפסה: אני רוצה להתייחס לנושא הפחדה כמנגנון הסברה

עינת שגיא אלפסה:  אנחנו מדברים רבות על נושא זה בארגון "בטרם" ועוסקים בו

עינת שגיא אלפסה:  המחקרים מראים שהפחדה, אומנם, מעוררת תשומת לב, ובטח כשאנחנו מוצפים בכול כך הרבה מידע, אבל היא לא מניעה לפעולה ושינוי

עינת שגיא אלפסה:  כשאנחנו רואים משהו מפחיד, התגובה הטבעית שלנו היא להגיד: אוקיי, זה מזעזע

עינת שגיא אלפסה:  זה לא קשור אליי

עינת שגיא אלפסה:  ולכן, כשאנחנו מנסים לעשות שינוי התנהגותי אמיתי ולהניע לפעולה, ההפחדה היא לא תמיד הדרך הנכונה

עינת שגיא אלפסה:  אבל אנחנו עוד נדבר

שי גרינברג: יש לנו שיתוף פעולה פורה עם כולם

שי גרינברג:  זה מאוד חשוב

זהבה רומנו: כשהצעצועים לא מתואמים לגיל הילד, הם צעצועים מסוכנים

זהבה רומנו:  צריך לזכור שבמהלך כל השנה אנחנו צריכים לעשות הסברה מהו הצעצוע מותאם לגיל הילד, ואיך להשתמש בו, ולא רק באירועי פורים וחגים אחרים, שבהם יש שימוש במוצרים נוספים

זהבה רומנו:  התוכנית הלאומית לבטיחות ילדים לוקחת את זה על עצמה, ובמהלך כל השנה אנחנו נותנים הסברה להורים בהתאם להתפתחות הילד, מהו הצעצוע הנכון, לאיזה דברים נכון לחשוף אותו

זהבה רומנו:  חשוב מאוד לחשוף את הילדים לצעצועים כי זה מפתח ומאתגר

זהבה רומנו:  כחלק מהשלבים בהתפתחות שלהם הם צריכים להשתמש בצעצועים

זהבה רומנו:  נכון להתייחס לזה במהלך כל השנה, ולא רק בתקופות שבהן יש שימוש במוצרים יותר מסוכנים

אליהו דלל: ברור, הערה נכונה

זהבה רומנו: אנחנו עושים את זה

זהבה רומנו:  במסגרת התוכנית מגויסות לזה גם אחיות טיפות החלב, והן מדריכות את ההורים גם לגבי צעצועים

אליהו דלל: אין ספק שיכול להיות צעצוע שהוא תקני, והכול בסדר, אבל הוא לא מותאם לילד בן שנתיים

זהבה רומנו: ברור

זהבה רומנו:  הוא לא מותאם לילד בן שנתיים, או שהוא לא מותאם לתינוק בן שמונה חודשים שמכניס כל דבר לפה, כשהחלקים הם קטנים

זהבה רומנו:  חשוב להתייחס גם לזה

זהבה רומנו:  אנחנו מתייחסים לזה כל השנה

זהבה רומנו:       התוכנית הלאומית היא תוכנית שמחבקת ומגייסת אליה את כל משרדי הממשלה

זהבה רומנו:  משרד הבריאות אמון על התוכנית הזו

זהבה רומנו:  אנחנו עושים יחד עם ארגון "בטרם" מיזמים משותפים, ואנחנו מקדמים את כל נושא בטיחות ילדים עם משרד החינוך, משרד הכלכלה, כבאות והצלה, שנמצאים בחלקם בוועדת ההיגוי

זהבה רומנו:  זו ההזדמנות שלנו גם לגייס משרדים נוספים שרוצים להיות חלק מהתוכנית הלאומית

זהבה רומנו:  אנחנו גם תומכים תקציבית, ואנחנו גם מקדמים ועושים איזשהו פיזור של הידע שלהם גם לגורמים נוספים

זהבה רומנו:  תודה רבה

אליהו דלל: האם עוד מישהו רוצה להוסיף משהו? אם לא, נסכם

אליהו דלל:      קודם כול, תודה רבה לכולכם

אליהו דלל:  הדיון היה מאוד מאוד חשוב כי הוא מציל חיים

אליהו דלל:  אין ספק שקיבלנו תמונה שבה יש הרבה מאוד חורים

אליהו דלל:  למשל, האכיפה לא מתבצעת כמו שצריך, וגם הענישה לא מתבצעת כמו שצריך, וגם נושא המכס

אליהו דלל:  כי, כמו שנאמר פה, קשה לאכוף את כל הדברים האלה, וגם אי-אפשר למנוע

אליהו דלל:  אנחנו נצטרך לתת לדברים האלה תשומת לב יותר רצינית

אליהו דלל:  הסתבר לנו שהוועדה במשרד הכלכלה, שאחראית על הנושא הזה, לא התכנסה כי אין לה כנראה סמכויות, כך לפחות אני מבין

אליהו דלל:  נצטרך כמובן לטפל בזה

אליהו דלל:      החלטות הוועדה: הוועדה קוראת למשרד הכלכלה לרכז את הנושא, הן בנושא צעצועים מסוכנים - תקן רשמי 562, והן לגבי מתקני שעשועים מסוכנים - תקן רשמי 1498

אליהו דלל:      הוועדה קוראת למשרד הכלכלה, למשרד החינוך, למשרד הבריאות ולארגון "בטרם", לפעול להעלאת המודעות לנושא בקרב הורים וילדים בבתי הספר ובקרב האוכלוסייה הכללית, בעיקר בתקופת פורים והרמדאן, כשהשנה המועדים הם חופפים

אליהו דלל:       לגבי משרד הכלכלה ומשרד האוצר - הוועדה קובעת שהעובדה פוטרת את מוצרי הצעצועים המיובאים בייבוא אישי מלעמוד בדרישות תקן רשמי חמורה מאוד, וקוראת למצוא פתרון

אליהו דלל:       הוועדה קוראת להטיל מס ערך מוסיף על כל מוצר המיובא בייבוא אישי

אליהו דלל:  גם אם עלותו פחות מ-75 דולר

אליהו דלל:  הסכום הקבוע היום פוטר מתשלום מע"מ

אליהו דלל:       לגבי משרד הכלכלה - הוועדה מבקשת רשימה של כל המקרים שבהם ננקטו צעדים אכיפתיים כנגד היבואנים והמשווקים בשש השנים האחרונות, כולל נתונים על פתיחת תיקים ועונשים, אם היו

אליהו דלל:      הוועדה מבקשת שיחדשו את סמכויותיה של הוועדה לצעצועים מסוכנים, וקוראת לכינוסה בהתאם

אליהו דלל:       הוועדה מבקשת לקבל דיווח מהוועדה לצעצועים מסוכנים לגבי פעילותה בתקופה האחרונה, בשנתיים האחרונות

אליהו דלל:      לגבי המרכז לשלטון המקומי והמשרד לביטחון לאומי - הוועדה מבקשת שהמוקדים העירוניים יטפלו בנושא הרעשים, ושהמרכז יוציא מכתב לראשי הרשויות לקראת חג הפורים וחודש הרמדאן

אליהו דלל:  לגבי המוקדים העירוניים - הם לא נמצאים תחת המשרד לביטחון לאומי, אבל הם צריכים לפעול פה יחד עם השיטור העירוני

אליהו דלל:  צריך להוסיף פה את השיטור העירוני

דניאל ברינר: השיטור העירוני מופעל בהתאם ל - - -     

אליהו דלל: אני יודע, לכן צריך להוסיף אותו

אליהו דלל:  השיטור העירוני הוא שיטור של המשטרה יחד עם הפקחים העירוניים

אליהו דלל:  אני מכיר את זה היטב

אליהו דלל:  ולכן, אני רוצה לציין שיעשו פה את העבודה בשיתוף

אליהו דלל:      הוועדה קוראת למשרד המשפטים להשלים את הליכי האכיפה בנוגע לייבוא מוצרים מסוכנים הכוללים חומרי נפץ על ידי הגשת כתבי אישום וענישה

אליהו דלל:  כדאי להוסיף שבמסגרת הוועדה הסתבר לנו שהדברים לא מגיעים לכלל כתבי אישום

אליהו דלל:       חברים, תודה רבה לכם ויום טוב